
Cinayetek din a rejîma 
îranê: 

Kuştina keçê li 

merasîma binaxkirina 
bavê wê de 

R:2 


"G8" ji guhertinên 
demokratîk li îranê de 

piştevaniyê dike 


R: 4 


Mistefa Hicrî: 
civaka navnetewî û 
bi taybet Amerîka 
hewceye zêdetir 
pêşiya 

destêwerdanên 
Komara Îslamî li kar û 
barên deverê de 
bigrin. 


"îna Zarokên Azadiyê" bi 

xwînê sor bû 4 



Serbarê cinayetên zêdetir û 
tund û tûjiya rijidtir ji aliyê 
hêzên Sûriyê ve, serhildana 
xelkê jî germ û girseyîtir dibe. 

Roja înê li seranserî Sûriyê de 
meşên nerazîbûnê birêve çûn, ku 
li bajarê Şamê û derdora wê de 
meşvan bi druşmên dijî serokê 
Sûriyê û rejîma wî daketin 
kolanan. Xelkên Helebê jî dengê 
xwe tevî bajarên din kirin û doza 


azadiyê û rûxandina rejîma Sûriyê 
kirin. 

Li Qamîşlo, Amedê û Kobanê de jî, 
bi hezaran xelk meş li darxistin. Ji 
aliyekî din ve, dema ku li deverên 
Şam, Himsê û çend bajarên din yên 
ku Ereb lê dijîn, bi hezaran xelk kom 
bûn, hêzên Sûriyê bajarê Hemayê 
kirin gola xwînê. 

Heta niha li gor daxûyaniyên 
çavdêrên mafê mirovan 67 kuştî li 


bajarê Hemayê hene. Her weha di 
van her du rojan de jî, di encama 
topbarana hêzên Sûriyê, çavdêrên 
mafê mirovan ragihandin ku 
jimara kuştiyan gihîştiye 66 
kesan. 

Hêjayî basê ye ku meşvanan bo 
nîşandana nerazîbûna xwe derheq 
kuştina zarokan navê “înê 
zarokên azadiyê" danîne ser roja 
înê 3'ê hezîranê. 


Heyetek PDKÎ di rê û resma 36' 

mîn salvegera damezirandina YNK'ê 
de beşdarî kir r : 2 




Mesûd Tek: 

"Tifaq û 
lihevhatina 
hezen 
Bakûr, ne 


tenê li ser hilbijartinê, belkî li 
ser piroseya piştî hilbijartinê 

■ A )) 

yeji 

R: 5 



Konferansa 

neteweyî 


Ebdula Hicab 


Pêwîstiya li hev hatina rêkxistin 
û partiyên siyasî ên Kurd ji bo 
avakirina sîwanek hevbeşe... R: 4 


Heqîqet 
heya dawiyê 

veşartî 

namîne 


Senar Hatemî 




Êrîşa ser nawendên bazerganî û 
nîzamî yên Amerîkayê bûyerek 
girîng, bijan û li heman hal de... 

R: 6 


Zarok; 
hêviyên 
pêşerojê yan 

kesên 
dorandî 

Keyhan Yûsifî 

Bê guman, hewldan û guherînên 
siyasî û civakî di cîhanê de bi 
armanca jordeçûna asta... R: 9 


50 sal xebat 

diradyo 
Yêrîvanê de 

Tîtalê Kerem 



Sala 1918' an, pareke gelê Kurd, ku ola 
êzidî bûn, ji destê zulma Roma reş nava 
şevekê de ji cih û warên xwe... R: 10 

Peyama Deftera Siyasî a PDK îranê bi boneya 36’ mîn salvegera 

damezirandina YNK'ê 


Birêz/ mam Celal Sekreterê Giştî yê Yekîtiya Nîştimanî 
a Kurdistanê! 

Birêzan/ Endamên Serokatiyê! 

Bi boneya 36’ mîn salroja damezirandina Yekîtiya 
Nîştimanî a Kurdistanê, em poîrozbahiyên germ ên xwe 
pêşkêşî we û di riya we de jî bi sercem alîgirên Yekîtiya 
we dikin û geşekirinek zêde bo we hêvîxwaz in. 

Her di vê derfetê de em pêdagiriyê li ser pêwendiyên 
dostane ên Partiya Demokrat a Kurdistana îranê û 
Yekîtiya Nîştimanî a Kurdistanê dikin û kûr û 



berîntirkirina van pêwendiyan, di berjewendiya giştî a 
netewa Kurd de dibînîn. 

Hêvîxwazîn ku Yekîtiya dost û birayên me di 
berhevkirina wan armancên ku di pêxemê de hatiye 
damezirandin, serkevtî be. 

Car din pîrozbahî û serkevtin 

Partiya Demokrat a Kurdistana îranê 
Deftera Siyasî 
l'ê Huzîrana 2011/an 


Seferek kirîzafir 

Arîn 

. = __j 

Vedana her rûpel ji dîroka Komara Îslamî, 
bîrhênerê cinayet, teror û terorperweriyê ne; vêca 
çi ya neyar û rêberên opozîsyonê, çi jî kuştinên 
bikom û terorîzma navnetewî. Lewma gelek caran 
tiliya tawanbariyê bo aliyê wê hatiye rakişandin û 
riswayî û biryarên navnetewî yên siyasî li peyre 
hatiye û bi vê çendê jî, siyaseta derve ya rejîmê tim 
bi kirîz û astengên dîplomatîk re berbirû bûye. 

Kiryara terorîstî a li Arjantînê (nawenda serekî a 
cihûyan "Amya") di sala 1994'an de, yek ji wan 
nimûneyan e ku dews û destê Komara Îslamî têde 
eyan bû û cezayên siyasî û dîplomatîk li dor girtina 
çend kes ji bepirsiyarên payebilind ên rejîmê jêre 
kirine xelat. Polîsê navnetewî jî li ser esasê dadgeh û 
serdozgeriya Arjantînê li sala 2007'an de biryara 
girtina berpirsiyarên rejîma îranê û Hizbullahê da û 
ji 186 welatên cîhanê xwast ku li vê derheqê de 
hevkariya înterpolê bikin. 

Fermanderê wê demê yê hêza Quds û Wezîrê niha 
yê Berevaniyê, terorîst Ehmed Wehîdî jî yek ji wan e 
ku pêka hukmê han li bin lêgerîna polîsê navnetewî 
de ye. Lê navhatî bêy guhdan bi wî hukmî û li ser 
vexwendina Wezîra Berevaniya Bulîviyê bo 
beşdarîkirin li cejnek leşkirî de bi fermî serdana wî 
welatî kir, lê piştî çend seetan ji serdana xwe, 
berpirsiyarên Bulîviyê li bin zexta raya giştî û 
nerazîbûna Arjantînê de bi hurmet ve ew neçar 
hiştin ku bi lez û bez xaka wî welatî biterikîne!! 

Pêka yasaya înterpolê diviya ew li dema derketina 
ji îranê bihatiba girtinê, lê pêwendiyên bazerganî, 
leşkirî û siyasî ên îran û hevalbendiya çepgir a 
Amerîkaya Latîn "Alba" bi taybet Bulîwiyê, ku bi 
awayek stratejîk li dijî xurtbûna nifûza Amerîka li 
cîhanê û Rojhilata Navîn de ne, karî pêşiya girtin û 
spartina wî bi edaletê bigre; lê nekarî pêşiya şoka 
siyasî bi cendekê dîplomasiya lawaz a rejîmê û 
ketne rojeva cezayên navnetewî li dijî berpirsan û 
îzoletir bûna wê bigre. 

Herweha renge wê sefera nîvtemam a Wehîdî hin 
armancên rejîmê jî weke azirandina siyasî, erzişa 
teblîxatî, bêhitbar nîşandana dadgeha Arjantînê 
bicih anîbe, lê carek din cinayetên rejîmê û 
hewcehiya girtine ber a rê û cihên tundtir li dijî wê 
sîstema dijîmirovî bibîr xist û lawaziya dezgeha 
dîplomasiya rejîmê û îzolebûna wê jî nîşan dide. Bi 
taybetî li vê midehê de ku zêdetir tûşî asteng û 
kirîzan hatiye; vêca her ji Nîciriyê, Sinigal û 
Gambiyayê re bigre heya Kuwêt, Behrên, Erebistan, 
Yemen û bi taybet li Misrê de ku dixwast piştî 
nemana Husnî Mubarek wek derfetek ji bo 
topşeqanêya xwe bikar bîne. Herweha hevdem li gel 
vana de, çend rojan berî niha jî rejîmê asîmanê 
îranê bi ser balafira taybetî a seroka Alman, Angela 
Mêrkil de daxist û bi vê çendê jî bazneya kirîza 
siyasî û dîplomatîk a xwe berfirehtir kir û wusa 
dixuye ku niha şûndetir jî bi dijwariyên zêdetir re 
berbirû bibe, ku bêguman bac û zirarên wê jî dê bo 
rejîmê girantir bin. 



Beşdariya heyetek PDK îranê di rê û resma 

36' mîn salvegera damezirandina YNK'ê de 


Li ser gazîkirina fermî a Yekîtiya 
Nîştimanî a Kurdistanê, heyetek Partiya 
Demokrat a Kurdistana îranê bi serokatiya 
birêz Hesen Şerefî, Cihgirê Sekreterê Giştî, 
birêzan Mihemednezîf Qadirî, Endamê 
Deftera Siyasî û Tahir Mehmûdî, Endamê 
Komîteya Navendî ên PDK îranê, piştî 
nîvroya roja Çarşemî, l’ê Hezîranê li bajarê 
Hewlêrê di 36’ mîn salvegera 
damezirandina Yekîtiya Nîştimanî a 
Kurdistanê de beşdarî kirin û ji aliyê 
heyetek Mekteba Siyasî a Yekîtiya 
Nîştimanî a Kurdistanê ve bi serokatiya 
birêz Kusret Resûl Elî Cihgirê Sekreterê 
Giştî yê Yekîtiyê û hejmarek ji endamên 
mekteba siyasî û berpirsên vê yekîtiyê ve li 
bajarê Hewlêrê bi germî hatin 
pêşwazîkirin. 

Heyeta partiya Demokrat, tevî 
pêşkêşkirina qevtkegulekê, pîrozbahiya 
Deftera Siyasî a PDK îranê bi Mekteba 
Siyasiya Yekîtiyê ragihandin. 

Ji aliyek din ve heyetek PDK îranê bi 



serokatiya birêz Çeko Rehîmî, endamê Komîteya 
Navendî yê Partiya Demokrat, her bi vê boneyê ve 
di rê û resma Melbenda 14 a Rêkxistina Yekîtiyê li 
bajarê Koyê de beşdar bû. 

Heyeta partiyê qevtkegulek û peyama 
Komîsyona Pêwendiyên PDK îranê pêşkêş bi 
berpirsê melbendê û berpirsên Yekîtiyê li Koyê 
kir. 


Cinayetek din a rejîmê; Kuştina keçê li merasîma 

binaxkirina bavê wê de 


Çend rojan berî niha mirovkuj û cinayetkarên 
rejîma îranê cinayetek din afirandin û Hale Sehabî, 
(keça Izetula Sehabî ji avakerên şêvra Milî- mesebî) 
li merasîma bi xakspartina bavê wê de bi lêdan û 
kutanê kuştin. 

Hale bi xwe jî li girtîgeha Komara Îslamî de dibe û bona 
beşdarîkirin li merasîma veşartina bavê wê de bi 
awayeke demkî tê berdan û roja din ku xelik bona oxira 
kesê mirî kom dibin, hêzên rejîmê êrîşê dikine ser xelkê 
û li encam de Hale Sehabî, keça kesê mirî li bin derbên 
lêdan û kotan û tund û tujiya hêzên ewlekarî de 
demildest canê xwe ji dest dide. Ew ji tirsa kombûn û 
nerazîbûna xelkê, dereng şevê li bêdengiyê de Halê li rex 
qebrê bavê wê de diveşêrin. Kuştin û veşartina nepenî a 
Hale Sehabî û hezaran Haleyên din, ji nimûneyên berçav 



yên cinayetên hikûmeta îranê ye ku bi 
tawana beşdarîkirin li merasîma 
binaxkirina kes û karên xwe de bêguneh 
tên kuştinê. 


Miladîç li Laheyê derket pêşberî dadgehê 


Generalê Sirbî, Radko Miladîç ku bi komkujiyê tê 
tawanbarkirin, li dadgeha Tawanên Sûc ên Navneteweyî 
ya Laheyê cara yekem derket pêşberî dadgehê. Dadgehê 
di destpêkê de ji Miladîç xwest ku ew xwe bide naskirin. 
Miladîç wiha bersiva pirsê da: “Ez General Radko Miladîç 
im!” 

Paşê cih û devera jidayîkbûnê jê hate pirsîn. Dîroka ku 
Miladîç got û dîroka qeydên dadgehê wekî hev 
derneketin. Miladîç bi israr got ku dîroka ku ew dibêje 
rast e. 

Miladîç di berdewamiya dadgehê de diyar kir ku “ew 
nexweşekî bê eman û li ber mirinê ye.” 

Dozgerê dadgehê ji Miladîç re got 30 roj dema wî heye 
ku van tawanên li ser xwe bipejirîne an red bike. 


Miladîçê ku nexwest tenê parêzerek 
parastina wî bike, diyar kir ku ew 
dixwaze 'parastineke wî ya tekûz' hebe. 
.Rizgarî Online / 

Gotara Sekrterê PDKÎ di awahiya Kongirêsa Amerîkayê de 

Mistefa Hicrî: Heya rejîma han bi ser îranê de zal be, xelkê îranê û 

deverê rûyê aştî û tenahiyê bi xwe ve nabînin 



Mêvanên hêja! 

Xûşk û birayên xweştevî! 

Di destpêkê da îzna min bidin 
sipasiya hemû wan kesan bikim ku 
hewl bo pêkanîna vê civîna girîng 
dane. 

Binpêkirina mafê mirov di îrana 
Komara Îslamî de, bi awayek 
rêxistinî a dewletî li ser bingehek 
îdeolojîk dameziriye û weke erkek 
olî birêve diçe. 

Kevirbarankirin, birrîna endamên 
leşê mirovan, cezaya heya 
îdamkirinê ji bo cudabîran û gellek 
cezayên din ku ji kes veşartî ninin û 
pêtir ji 30 salan e di îranê de rojane 
birêve diçin û hemû cîhan şahidê vê 
hovîtiyê ne û hûn jî jê agehdar in. 

Eva ku di vê derfetê de ez 
dixwazim li gel ve bas bikim, stema 
çendqat e ku derheq bi netewên 
îranê ên ne Fars birêve diçe ye, ku 
pêtir ji nîva xulyaqeta nizîk ji 80 
Milyon kesî a îranê pêktînin, ev jî 
pêk tên ji netewên Turk, Kurd, Ereb, 
Belûç û Turkmen an. 

Kerb û kîn û jinavbirina xelkê, 
bingeha siyaseta navxweyî û derve 
a vê rejîmê ye û heya rejîma han bi 
ser îranê de zal be, xelkê îranê û 
deverê rûyê aşitî û tenahiyê bi xwe 
ve nabînin. Ku va ye, ramalîna vê 
rejîma serberedayî û 
damezirandina hikûmetek 
demokratîk ku mafên netewên 
îranê berhev bike, take riya 
misogerkirina tenahî û aşitiyê di 
îran û deverê de ye. 

Siyaseta giştî ya îranê, ji 
damezrîna desthilatdariya paşayetî 
a Pehlewî ve heya niha, bi bê 
liberçavgirtina van netewane û 
dehan ol û zimanên cuda ji hev 
berdewam bûye ji avakirina îranek 
yek netewe, yek ziman û yek ol. 

Di encama vê siyasetê de, hemû 
givaş û zorek bikar aniye ji bo ku 
hemû netewan bi ol û zimanên xwe 
ve di xwe de bihelîne û jinav bibe. 

Di vê pêwendiyê de nek her jiyan û 
serpêhatiya olên Behayî, Cihû, 
Mesîhî û Ehliheq ku bisilman ninin, 
bûye tirajîdyayek mirovahî di îranê 
de, belkî heta pêrewên olên cuda ji 
îslama hikûmetî weke derwêşên 
Gunabadî û Sunnî jî ku bisilman in, 
baştir ji rewşa wan nebisilmanan 
nine. 

Ev beşe ji akinciyên îranê nek her 
weke hevwelatî nahên 
liberçavgirtin, belkî weke dujmin 


riftar bi wan re tê kirin û hemû 
civînên wan ji bo pêkanîna rê û 
resmên netewî, kultûrî û heta olî, li 
jêr çavdêriya tund û tûj a rejîmê de 
ne. 

Kurdên nizîk ji 10 Milyon 
xulyaqet, piştî Fars û Turkan, 
sêyemîn beş ji xulyaqet û cuxrafiya 
îranê pêktînin. Di heyamê 
desthilatdariya Komara Îslamî de 
pêtir ji 10 Hezar kes ji wan hatine 
kuştin û her niha bi sedan kes di 
girtîgehên rejîmê de ne ku nizîk ji 
15 kes ji wan girtiyan hukmê 
lisêdaredanê bi ser wan de hatiye 
sepandin. 

Partiya Demokrat a Kurdistana 
îranê weke bitementirîn partiya 
Kurdistana îranê, 66 sal e li dijî vê 
newekhevî û bêedaletiyê cehdê 
dike. Armanca partiya me ji vê 
xebatê, rizgarî ji çengên vê zulm û 
zoriyê ye ku derheq bi netewa me 
birêve diçe. Bo pêvajoya 
misogerkirina vê mebestê, em 
daxwaza îranek demokratîk û 
federalî dikin. Di vê demê de ye ku 
îran dibe a hemû îraniyan, lê li 
hember vê daxwazê de jî 
xebatkarên me bi tometên 
"cudayîxwazî"ê tên girtin, 
îşkencekirin û îdamkirin, me wek 
partiyên Kurdî ên neyasayî didin 
nasîn û bi mebesta sepandina 
cezayên tund û tûj, me bi 
kirêgirtiyên derekî dihesibînin û 
heta bîr û bawera me bi şer li dijî 
Xwedê û îslamê didin zanîn. 

Eva di halekê de ye ku hikûmetê 
bi yasayên nedemokratîk û 
paremayî, xwe ji pirraniya 
akinciyên îranê cuda kiriye û weke 
dujmin riftarê bi wan re dike, em 
dixwazin ku vê cudahî û stemê ji 
holê rakin û em hemû ji mafên 
vekhev xwedî derkevin. 

Daxwazên han bi giştî daxwazên 
hemû van netewan in ku min di jor 
de bas jê kirin. 

Bi armanca berhevkirina vê 
mebestê, sercem 15 partî û 
navendên kultûrî ên ser bi hemû 
van netewan, hevalbendiyek 
pêkanîne û li jêr navê "Kongireya 
Netewên îrana Federal" û bi 
bernameyek hevbeş bi pêkanîna 
îranek demokratîk û federal cehdê 
dikin. 

Herweke stemkarî û binpêkirina 
mafê mirov li îrana Komara Îslamî 
de bi awayê sazmandayî a îdeolojîkî 
birêve diçe, birêvebirina siyaseta 
navnetewî a rejîmê jî her bi wî 
awayî sazmandayî û îdeolojîkî ye, 
siyaseta han weke destêwerdan di 
kar û barên welatên devera 
Rojhilata Navîn, hevkarî bi taqimên 
terorîstî re, pêkanîna fitne û 
nearamî di wan welatane de û 
hewildan bo pêkanîna hikûmetên ji 
şîweya xwe, peydakirina desthilatê 
di wan hikûmetan de bi hemû 


nirxekê, weke erkê olî û yasayî yê 
vê hikûmetê hatiye diyarîkirin. 

Ji bo perderakirin li ser siyaseta 
rastîn a derveye vê rejîmê, hewcehî 
bi hewl û xwemandîkirinê nine, 
yasaya bingehîn a vê rejîmê rohn û 
aşkera ye. 

Yasaya han daxwaza serhildana 
şoreşan di nav xwe û derveyî 
sînorên îranê dike û daxwaza "take 
civaka yekbûyî a bisilmanên 
cîhanê" dike ku ew jî di bin rikêbên 
xwe de be. 

Hêzên ewlehî û eskerî ên vê 
rejîmê mafê yasayî bi wan hatiye 
dayîn, biryara han bi cih bînin ku ji 
pêşwaziya "Cehada Muqedes" "bo 
geşekirina desthilata yasaya 
xwedayî bi ser cîhanê de" re herin. 

Ev siyaseta berteng, boçûna han 
eyan dike ku anîne holêye 
guhertinan di îranê de bibê 
guherîna vê rejîmê çênabe, jiber ku 
hemû moreyên vê rejîmê siyaseta 
navxweyî û derve ya wan li gor 
yasaya bingehîn a rejîmê dadirêjin. 

Berdewamiya hikûmetê li ser 
mehandina yuraniyomê bi armanca 
destpêragihîştin bi çeka navikî jî 
her diçe xaneya vê siyaseta giştî û 
bi mebesta gihîştin bi vê armancê jî 
amadeye hemû givaşek navnetewî 
pêtir ji ewa ku niha li ser heye, 
bipejirîne. 

Civaka navnetewî tevî 
Amerîkayê jî berpirsatî li 
ser milên wan e ku hevkarî 
û piştevaniya hêzên 
aşitîxwaz û demokrat ên 
îranê bo guherîna rejîmê 
di îranê de bikin, berî ku ji 
vê yekê direngtir bibe. 

Bi lênêrîna ji siyaseta han, niha 
rejîma Komara Îslamî di vê bawerê 
de ye û radigehîne ku guhertinên 
çend mehên derbasbûyî li welatên 
Bakûrê Afrîqa û devera Rojhilata 
Navîn weke Misr, Tûnis, Lîbî, 

Behrîn û ên din, dirêjiya şoreşa 
îslamî a sala 1979’a li îranê ye. 

Ji aliyekê ve rejîm dixwaze 
nearamiyê di welatên "neyar" 
pêkbîne, ji aliyek din ve jî netenê di 
pêwendî li gel tun û tûjî û 
tepeseriya dijberên xwe di nava 
welatê Sûriyê de bêdeng e, belkî 
belgeyên cihê baweriyê di ber dest 
de hene ku rejîma îranê rasterast 
dest di tepeseriyên xwenîşanderên 
aştî û azadîxwaz ên nav Sûriyê de 
heye û dinyaya derve bo handana 
serhildanan li Sûriyê tawanbar 
dike. 

Civaka navnetewî bi taybetî DYA, 
pêwîst e pêtir pêşî ji 
destêwerdanênên Tehranê di kar û 
barên deverê de bigrin. 


Destêwerdanên han ne tenê bûne 
astengek li pêşiya azadî û 
demokrasiyê li îranê, belkî li gişt 
herêmê reng ve daye. 

Pêşîgirtin ji hêzên tepeserkar, wek 
Sipaha Pasdaran bo cezakirina 
binpêkerên maf û azadiyên xelkê 
îranê hemû pêngavan dirust in. 

Me berê jî pêşwazî ji wan cure 
pêngavan kiriye û li paşerojê jî 
berdewam dibin. Hin nîşane xuya ne 
ku siyasetvanên Amerîkayê ji rewşa 
kêmaniyên etnîkî û olî ên îranê 
haydar bûne. Eva li axaftinên Maykil 
Poznêr, harîkarê Wezîra Derve ya 
Amerîkayê li pêş komîsyona Sinayê 
de dixuya. 

Herweha Wezareta Derve a 
Amerîkayê nîgeraniya xwe li hember 
rapora ku çalakek Kurd di metirsiya 
mirinê de ye nîşan da. Amerîka nabe 
li hember givaşên li radebider ên li 
ser kêmaniyên etnîkî ên îranê de 
bêdeng bimîne. 

Herweha em pêşwaziyê ji gelaleya 
terxankirina îmkanatên zêdetir bo 
berhemanîna alavên mediya a nû ku 
hevkarî bi hevwelatiyan dike ku 
dengê wan bihê bihîstin, dikin. Dibe 
hevkarî bi xelkê me re hebe û bihên 
handan ku daxwaza azadiyê, 
rohnbûn û serweriya yasayê ji 
hikûmeta xwe bikin. 

Ev destpêşxeriyane weke "yasaya 
girîngîdan bi demokrasî û mafê 
mirovan li îranê, li 2011’an bi 
pêkhateşikêniya Sînator Mark Kîrik 
û çendîn endamên din ên Sinayê û 
Civata Nûneran li her du aliyan, cihê 
pêzanînê ye. 

Lê em divê ji bîr nekin ku 
destpêşxerî û terxankirina 
îmkanatan, gerek awêneya 
pêkhateya civakî, zimanî, 
çendnetewî û olî a îranê be ku 
bikare karayî hebe. Hêjayî bîranînê 
ye ku zimanê Farsî, zimanê axaftina 
tenê nîveya heşîmeta îranê ye. Di 
encam de, bidestxistina wan alavan 
bi zimanên din û xelkên din, pêwîst 
e bo handan û bingehdanîna 
demokrasiyê li îranê de. 

Di dawiyê de dixwazim carek din 
pêdagirî li ser vê yekê bikim ku riya 
rizgariya xelkê îranê tenê nemana vê 
rejîmê û avakirina hikûmetek 
demokratîk de ye ku bi xwasta azad 
a xelkê îranê bihê hilbijartin. 

Êdî nabe netewên îranê bihên 
pişguhxistin. Civaka navnetewî tevî 
Amerîkayê jî berpirsatî li ser milên 
wan e ku hevkarî û piştevaniya 
hêzên aşitîxwaz û demokrat ên îranê 
bo guherîna rejîmê di îranê de bikin, 
berî ku ji vê yekê direngtir bibe. 
Dema ku hikûmeta nû pêktê, gerek 
awêneya cih û pêgeha biheq a 
netewên nava welat de be. Nexa 
destpêka her êrîş û gavekê dê li gel 
şikestê berbirû be. 

Gellek sipas bo amadebûna û 
guhdariya we 

Pêwîstiya li hev hatina rêkxistin û 
partiyên siyasî ên Kurd ji bo 
avakirina sîwanek hevbeşe 
neteweyî, an her nebe danîna hin 
xalên bingehîn ji bo tevgera 
neteweiye Kurdistanê bi salane di 
rojevê de ye. Di salên dawî de hin 
hewl jî hatine dan ku her nebe 
zemîneya li hev hatinek bi wî rengî 
amade be, bêy ku serketinek 
berçav bi dest xistibe. 

Daxuyaniya serokatiya Herêma 
Kurdistan di derbarê pêkanîna 
Konferansa Neteweyî di sala 
2011'an de hêviyek nû da alîgir û 
xebatkarên riya yekîtiya neteweyî. 
Her çend pêkanîna îhtimaliye wê 
konferansê ne hemû astengên li ser 
riya têkoşîna gelê Kurd radike û ne 
jî bi serê xwe dikare yekîtiya 
neteweyî çê bike, lê ji xwe 
kombûna hemû aliyên xwedî 
bandor di tevgera neteweiye 
Kurdistanê de li dora hev pêgavek 
mezin e. 

Pêdiviyên henokeye tevgera Kurd 
bi stratêjiya neteweyî û mijarên ku 
hemû hêz pêwîste li ser tifaqê bikin 
bi xwe basek sereke ye. Di wê 
çarçoveyê de hem pêştir nîqaş 
hebûne û hem di rojên pêşiya me 
de û heya dema pêkhatina 
konferansê wê dem û derfet hebin 
ku bas were vekirin. Weke 
serbasek ji bo vekirina riya basên 
pitir di wê çarçoveyê de, giringe ku 
mirov hinekê çarçoveyê fireh bike 
û bi çavek ji sînoran dûrbîntir 
temaşey mijara konferansa netewî 
ya Kurd bike. 

Konferansa netewî ya Kurd ji bo 
gelên herêmê û welatên deselatdar 
bi ser Kurdistanê jî derfetek zêrîn e 
heya bikarin pirsgirêkên xwe 
çareser bikin û riya aştî û 
demokrasiyê bigirne pêşiya xwe. 
Eger pêwîstiya tevgera Kurdistanê 
bi danîna hin pîvan û çarçoveyên 
hevbeş heye ku ji bo partî, rêkxistin 
û xebatkarên tevgera neteweyî li 
hemû beşên Kurdistanê bibe 
çavkaniya biryarên stratêjîke 
netweyî, ji bo dewletên herêmê jî 
biryarên wê konferansê dikarê riya 
çareseriya pirsgirêkan veke. 
Pîvanên ku dikarin bibin xeta sor ji 
bo hêz û aliyên beşdar di tevgera 
Kurdistanê de, ji bo dewletan jî 
dikarin heman çarçove û sînoran 
diyar bikin. 

Stratêjiyek weha di heman demê 
de ku dibe sîwana hevbeşe 
neteweyî bo gelê Kurdistanê û 
dikeve serveyî taktîkên têkoşîna 
neteweyî li gor mercên her yek ji 
welatên ku Kurd lê dijîn, çarçoveya 

çareserkirina pirsa Kurd jî diyar 
dike. 

Gelê Kurd li warê siyasî ve dikare 
û pêwîste li gor mercên her 
perçeyê Kurdistanê projeya 
siyasiye xwe bi pêş bixe. Modela 
çareser kirina pirsa neteweyî di 
çarçoveya welatên federal de ji bo 
rewşa îraq û îranê pir munasibe û 
ji aliyê hêzên her yek ji wan beşên 
Kurdistanê ve hatiye pejirandin û li 
îraqê kar pê tê kirin. Li Bakûr basî 
xweseriya demokratîk tê kirin û li 
Başûrê Rojava beşdarî di siyaseta 
welat de û nasîna nasnameya 
neteweyî weke armancên têkoşîna 
netweyî hatine ragehandin. 

Hêzên serekeye Kurdistanê 
bawerî bi demokrasî, sekolarîzm, 
dabeşkirina deselata siyasî, 
demokrasiya herêmî û lîberalîsma 
siyasî hene. Hemû hêzên 
Kurdistanê amade ne di çarçoveya 
welatên ku lê dijîn de pirsa Kurd 
çareser bikin. Ew xalên hevbeş 
dikare bibe bingehek xurt ji bo 
damezirandina stratêjiyek hevbeşe 
neteweyî. Stratêjiyek wisan di 
heman demê de ku ji bo doza Kurd 
pêgavek ber bi pêş ve ye, ji bo 
pêvajoya demokrasî li herêma 
Rojhilata Navîn û demokratîze 
kirina sîstemên siyasiye herêmê jî 
pêgavek xurt e. 

Stratêjiya hevbeşe Kurdistanî 
dikare bibe pira bi hev re girêdana 
4 welatên ku di hemû dîroka xwe 
de bi hev re di nava netifaqî û şer u 
kêşeyan de bûne. Şerê îran û îraqê, 
dijberiya partiyên Beis li îraq û 
Sûriye, gefên Turkiyê ji Sûriyeyê, 
destêwerdana Turkiyê li îraqê, 
netifaqiyên di navbera îran û 
Turkiyê de û hwd, bi tenê hin 
mînakên astengiyên li ser riya 
hevkariya di navbera wan welatan 
de ne. Li navbera sînorên fermiye 
hemû wan welatan de jî gelê Kurd 
dijî û coxrafiya Kurdistanê heye. 

Wate di hemû şer û netifaqiyên 
navbera wan welatan de bi 
awayekê pirsa Kurd dikeve rojevê. 
Lê dema Kurd bi hev re yek bin û li 
ser bingeha wê li hevhatinê, ji 
pêvajoya demokrasiyê ji welatê 
xwe re jî bibin alîkar, wê demê li 
ciyê şer û ajawe û kêşeyan, wê aştî, 
li hev hatin û pêşveçûn bikeve 
rojevê. 

Mînaka Yêkitiya Ewrûpa ezmûnek 
zindî û mezin e ku hem gelê Kurd û 
hem aliyên ku mafê kurdan binpê 
dikin dikarin weke modêlek siyasî 
faydê jê bibînin. Em ji bîr nekin ku 
netifaqî û şer û arîşeyên di navbera 
gelê Kurd û welatên serdest de çi 
gav negehîştiye asta kêşe û 
dijminkariyên di navbera welatên 
Ewrûpa de heya dema avakirina 
sazî û dezgehên hevbeşe ku rê ji bo 
ava kirina Yekîtiya Ewrûpa xweş 
kirin. Bi dehan salan Alman û 



Feranse dijminkarî û şerê hevûdin 
kirin, Ingilistan bi Alman re şerên 
mezin meşandin. îtaliya di nava 
şer de bû. Welatên Benelux (Biljîk, 
Hulend û Luksemburg) hatibûn 
dagîr kirin, welatên bakûrê 
Ewrûpa bi caran hatin dest bi 
destkirin, lê di dawiyê de 
Ewrûpayî neçar man ji çareseriyek 
siyasî bigerin. Ew çareserî li hev 
hatinek siyasî bû ku li ser bingeha 
abûriyê hate damezirandin û di 
dawiyê de bû bingeh ji bo sîstema 
Ewrûpa ya îro. 

Sala 1951 Feranse, Alman, îtalia û 
welatên Benelux rêkevtinnameya 
Parîsê wajo kirin ku bû bingeh ji 
bo ava kirina “şirketa hevbeşe Rejî 
û Pola". Ev li hev hatin di heman 
demê de ku rêkevtinnameyek 
bazirganî bû, riya aştiyê jî xweş kir 
û bû bingeh ji bo pilanek stratêjîke 
aştiya Ewrûpayî. Sala 1957 heman 
6 welatan biryarek nû dan û 
"Bazara Hevbeşe Ewrûpa" 
damezirandin. Piştî wê welatên 
din yên Ewrûpa yek li pey yekê 
bûne endam û deriyê xwe ji hev re 
vekirin. 

Bi awayekê ku di her çar warên 
bazirganî, hatinûçûn û damezirîn, 
gera sermaye û damezirandina 
şirket û navendên kar û ticaretê de 
hemû hevwelatiyên Ewrûpa 
serbest in ku li ciyê ku bixwazin û 
karê wan hebe, cî bigrin. 


Bazara Hevbeş a Ewrûpa sala 
1992'an cewher û naveroka 
lihevhatinê guherî û derbasî 
yekîtiyek siyasî bû. Yekîtiya 
Ewrûpa îro ji 27 welatan pêk 
hatiye û dost û dijminên berê 
anîne bin yek sîwana hevbeşe 
siyasî de. Xeyalên ku beriya 60 
salî ji her kes û aliyê siyasî re dûr 
û ne mumkîn bûn, di pêvajoyek 
çend salî de bû rastiyek bi bingeh 
ku bi dialog û pilan û pirojeyên 
siyasî dikare pirsgirêkan çareser 
bike û gelan û welatan bi hev re 
girê bide. 

Rewşa îro ya Rojhilata Navîn û 
Kurdistanê heya dawî weha 
nameşe. Pêwîstiya pilanek 
stratêjîk ji bo guherîna rewşê û 
amadekirina zemîneya aştî û bi 
hevre jiyanê niha di rojevê de ye. 
Gelê Kurdistanê potanisiyela 
hindê heye ku bibe pira aştiya 
navbera welatên herêmê. 
Konferansa Netewî ya Kurd 
dikare pêngava yekê di wê riyê 
de be. 

Lê ji bo ku konferansa neteweyî 
bandora xwe hebe û hêzên 
beşdar ji her perçeyê Kurdistanê 
bikarin di astek bilind de karîger 
bin, pêwîste pêştir tifaq û 
lihevhatin bê nav mala Kurd de û 
diyaloga neteweyî di navbera 
hemû aliyan de bi pêş bikeve. 


"G8" ji guhertinên demokratîk li îranê de 

piştewaniyê dike 

Rêberên "G8"ê bûyerên wan dawiyane li Rojhilata Navîn de 
wek herifîna dîwarê Berlînê hesibandin, û ji guherînkariyên 
demokratîk li îran û welatên Erebî de piştewanî kirin. 

Welatên pîşeyî ên cîhanê wate "G8" dixwazin ku bi piştevaniya xwe 
ya berfireh ji guherînkariyên siyasî û demokratîk li Misr û Tunisê vê 
pêvajoya demokratîzebûnê bileztir bikin. 

Di daxuyaniya dawiyê ya civîna G8'ê de ku roja înê 27'ê Gulanê bi 
dawî hat, bas ji dana wamek 20 milyard dolarî bi wan welatên ku 
têde guherînkarî rû didid hate kirin. 

Rêberên welatên Misr û Tunisê jî bo vê civînê hatibûn vexwendin. 
Di daxuyaniya dawî a civîna G8'ê de herweha îşare bi tepeseriya 
bêrehmane ya rejîma Sûriyê jî hatibû kirin û daxwaz ji rejîma Sûriyê 
hatiye kirin ku desta ji tepeseriyê hilgire û tewaya girtiyên siyasî jî 
azad bike. 

Herweha gef ji dewleta Sûriyê hatibû kirin ku ger dest ji tepeseriyê 
nekêşe, dê rêberên G8'ê riyek din li hemberî wan de bigirne pêşberî 


xwe. 

Mesûd Tek: 

AKP jî li van êrîşan de tawanbar e, ji ber ku nekariye pêşiya wan 

bigre, lewma ew jî li vê xwîn rijandinê de berpirsiyar e 


Hevpeyvîn: Selîm Zencîrî 



Tirkiye niha li qunaxek hesas û 
dijwar a siyasî de ye, ji hêlekê ve 
guhertina hevkêşeyên siyasî li 
deverê de gefê ji wî welatî ku 
awisê gelek kêşe û guhertinan e, 
dixwe û ji hêla din ve jî 
hilbijartinek gelek girîng li pêşber 
de ye ku qirar e çend rojên din 
birêve biçe. Bo vê yekê jî part û 
aliyên siyasî ketine xwe û li 
rikeberiyê de ne bo bidestxistina 
korsiyên zêdetir. Li ser girîngiya 
vê hilbijartinê, rola partiya 
desthilatdar û siyaset û riftara 
wan li gel pirsên siyasî, pirsa kurd 
û herweha yekêtiya hêzên siyasî 
ên kurdî li vê hilbijartinê de me 
çend pirsiyar arasteyî hêja Mesûd 
Tek, Sekreterê Giştî ê Partiya 
Sosyalîst a kurdistanê kirin ku bi 
vî awayî bo me hate axavtinê. 

Birêz Tek derheq girîngiya vê 
hilbijartinê wiha raya xwe anî 
ziman: 

Hilbijartina 12 Heziranê ji ber du-sê 
xalên serekî girîng e. Yek ji wan ew e 
ku piştî hilbijartinê, amade kirina 
destûreka serdemî û nû wê bibe xala 
yekê ya rojeva siyasiya Tirkiyê. 
Destûra heyî, ku berhema kûdetayê 
12'ê îlona 1980'ê ya faşîst e, ne tenê 
nikare pirs û pirsgirêkên Tirkiyê yên 
siyasî û civakî çareser bike, her wusa 
bûye û dibe sedema gelek kêşe. 

Demek dirêj e bi taybetî di proseya 
endametiya Yekêtiya Ewropayê de 
hin xalên Destûra Tirkiyê hatine 
guhertin. Lê belê ligel hindê jî 
nebûye dermanê derdan. Bûyer û 
pêşhatiyên dawî, bi taybetî veto 
kirina hinek berandamên serbixwe 
yên Kurd ji aliyê Dezgeya Bilind a 
Hilbijartinê(YSK) ve, nîşan dide ku 
destûra heyî bi pînekirinê ve nabîte 
destûreka serdemî. Bona vê yekê jî 
divê destûra nû bi gor prensîbên 
navnetewî were amade kirinê. îro li 
Tirkiyê ji bilî hinek aliyên faşîst û 
leşkerparêz, hemû partî û aliyên 
siyasî behsa destûra nû dikin. Lê belê 
di proseya hilbijartinê da li ser 
destûrê bi giştî diaxivin, bi zelalî 
eşkere nakin ku destûreka çawa 
dixwazin. 

Ji aliyê dinê jî amade kirina 
destûreka nû ne tenê karê Meclîsê 
ye, ku piştî hilbijartina 12'ê Hezîranê 
wê pêk were. Ji ber ku bo destûreka 
serdemî pêwîst e hemu çîn û 


pêkhatiyên civakî di amadekirina wê 
da beşdar bin. Lê belê rêjeya (baraja) 
sedî deh %10 nahêle ku nûnerê 
hemû çîn û pêkhatiyên siyasî, civakî, 
netewî û olî di Meclîsê da hebin. Ji 
bona vê yekê welatparêzên Kurd, 
hêzên aşitîxwaz, demokrat û 
dezgeyên sivîl ji bona destûreka nû, 
ku divê têda hebûn û maf û azadiyên 
hemû pêkhatiyên netewî û olî were 
misoger kirinê, bihevre kar û xebatê 
bikin. 

Xaleka dinê ku piştî hilbijartinê 
dibîte xala serekî ya rojeva siyasiye 
Tirkiyê, pirsa Kurd e. Doza Kurd 
berhema siyaseta resmî a dewleta 
Tirk e, ku li ser înkar û asîmîle kirin 
û ji navbirina neteweyên ne tirk 
hatiye demezrandin û heya niha jî 
nehatiye çareser kirinê. Ji ber ku 
hikûmetên Tirkiyê siyaseta fermî ya 
dewletê birêva birine. 

Piştî du dewreyan ji 
serokatîkirina welat ji aliyê AKP'ê 
ve û dana soza çareseriya pirsa 
kurd, niha ew pirs li çi qonaxekê 
de ye? 

Bê guman hikûmeta Partiya Dad û 
Pêşveçûnê (AKP) di hinek waran da 
ciyawaz e ji hikûmetên berê xwe. 
Hikûmeta AK Partî û serokê wê 
Erdoxan îtîraf kirine, ku li Tirkiyê 
kêşeyê Kurd heye û bi demokratîze 
kirina welat ve tê çareser kirinê. 

Divê bê gotin ku him di proseya 
endametiya di Yekîtiya Ewrûpa û 
him jî di proseya "vekirina 
demokratîk” da, AK P'ê hinek gavên 
baş avêtine, wekî televîzyona TRT-6 
û vekirina beşên Kurdî di hinek 
zankoyên Tirkiyê da û serbest 
berdana bi karanîna zimanê Kurdî di 
çalakiyên siyasî de û hwd.. 

Guman têda nîne ku gavên hanê baş 
in û rê li ber çareser kirina pirsa 
Kurd xweş dikin, lê belê kêşeyê Kurd 
hinde mezin e ku bi du-sê gavên 
wusa nayê çareser kirinê û pêwîst e 
gavên din yên mezintir werin 
avêtinê. Lê, hikûmeta AKP ne tenê 
gavên din neavêtin, belkî paşgez bû. 

Çi bû sedem ku ew paşgez bin? 
Gelo em dikarin vê paşgezbûnê 
weke taktîk bona bidestxistina 
dengên zêdetir bihesibînin yan bo 
naveroka wan vedigere? 

Bi gor bîr û baweriya min sedema 
bingehîn a paşgez bûna Erdoxan û 
hikûmeta wî, naverok, bername û 
rêbaza wê partiyê ye. AKP ne 
partiyeka şoreşger e û tixûba 
demokrat bûna wê jî berteng e. Ne 
hinde berfîreh e ku em dixwazin. Her 
wusa AKP di xebata demokrasî û 
azadiyê de kêm tecrube ye, ji ber ku 
derbazbûyiya wê partiye di warê 
demokrasiyê de tu nîne, bingeha wê 
partiyê olî ye, ji partiyeka îslamî cuda 
bûye. Ji ber vê yekê jî em nikarin 
çavnihêr bin ku AKP heta dawiyê 
şoreşger û demokrat be. 

Ligel vê yêkê jî deshilatdariya 8 salî 
a AKP'ê, partiya hanê guhartiye ku 
ew yeka jî tiştekî siruştî ye. Her 


partiyek wek AKP'ê were ser hikum û 
deshilatê bigre destê xwe, demokrat 
bûn û guhartinxwaziya vê partiyê sal 
bi sal kêm dibe, dibine astengek li 
pêşiya proseya demokrasî û 
peşkevtinê. 

Bi gor bîr û baweriya min AKP hêşta 
negihîştiye vê qonaxê ku bi temamî 
bibe asteng li pêşiya demokrasî û 
guhartinê. Rast e hinek kar û kiryar û 
helwestên AKP'ê ne tenê xizmeta 
demokrasî, aşitî û guhertinê nakin, 
belkî dibine astengek. 

Lê îro jî astenga herî mezin li pêşiya 
proseya aşitî û demokrasiyê, her 
dewleta Tirk û sîstema resmî ya 
dewletê ye û AKP jî nikare û nexwaze 
vê sîstemî bi temamî biherifîne û 
sîstemeka nû û serdemî ava bike. Ji 
ber vê yêkê jî di pêşerojê de divê em 
piştgiriya gavên AKP'ê, yên ku ber bi 
demokrasî û aşitiyê ve davêje bikin û 
zextê lê bikin ku gavên baş û maqultir 
bavêje. 

Carna em dibihîsin ku serokwezîr 
Erdoxan dibêje pirsa kurd nemaye 
û carna jî dibêje heye. Ev dufaqiye 
li siyaseta Erdoxan de hûn bo çi 
vedigerînin? 

Demek e Serokwezirê Tirkiyê, 
Erdoxan dibêje: "kêşeyê Kurd 
nemaye, me çareser kiriye, hinek 
kêşeyên hevwelatiyên Kurd yên 
civakî û aborî hene", ku ev yeka ne 
rast e. Ji ber ku hêj hebûna Kurdan û 
mafên Kurdan yên netewî nehatine 
nasîn. Bi gotineka dinê Kurd hêj jî ji 
mafên komî bêpar in û hikûmeta 
AKP'ê jî amade nîne mafê destecemî 
bo Kurdan binase û dixwaze bi nasîna 
mafê takekesî pirsa Kurd çareser 
bike. Ku bîr û bawerî û daxwaz û 
rêbaza hanê her wusa yê arteşa Tirk e 
jî. Çend sal berê Serokerkanê Tirkiyê 
gotibû ku "me mafên takekesî û çandî 
qebûl in, Kurd dikarin bi zimanê xwe 
biaxivin, bînîvîsin, stranên xwe 
bibêjin, çanda xwe pêşve bibin, lê 
belê em rê nadin bo mafên destecemî 
û komî. Bi vê çendê jî xuya dibe ku 
ertêşa Tirk û Hikûmeta AKP'ê li ser 
çareser kirina pirsa Kurdî bi nasîna 
mafên takekesî lihev hatine. 

Ez ne dijî nasîna mafên takekesî me, 
lê belê pirsa Kurd bi vê rêyê ve nayê 
çareser kirinê û divê nasîna mafên 
destecemî jî ligel de be. Bê guman 
nasîna mafên takekesî û kûrtir kirina 
proseya demokrasiyê rewşa siyasî 
aramtir dike û bi vî awayî rê li ber 
çareser kirina pirsa Kurd vedibe. 

Serbarê agirbenda yekalî a PKK'ê, lê 
niha jî operasiyonên leşkirî û siyasî li 
dijî kurdan dimeşin. Gelo ew yeka 
niyet û semîmiyeta wan a çareseriyê 
nabe bin pirsiyarê? Yan jî gelek kes li 
ser vê baweriyê ne ku AKP dixwaze 
siyaseta xwe ya piştî hilbijartinê bo 
êrîşek berfirehtir dabirêje. Raya we? 

Wek tê zanîn PKK'ê heya 15'ê 
Hezîranê agirbes ragihandiye û gotiye 
ku carenivîsa agirbesê di destê 
desthilata Tirkiyê da ye, eger 
desthilata Tirkiyê nîşan bide ku bi 


rastî dixwaze doza Kurd çareser bike û 
di wî warî de semîmî ye, agirbes 
berdewam dibe. 

Lê, li Tirkiyê hinek hêz û aliyên siyasî 
û rêxistin û dezgehên dewletê hene ku 
naxwazin demokrasî û aşitî li Tirkiyê 
de cîgir be, pirsa Kurd were çareser 
kirinê (ertêşa Tirk û general ji wan 
hêzan in). Hêzên hanê aşitî û aramiyê 
naxwazin û dixwazin rewşa siyasiya 
Tirkiyê aloz û tevlihev be, daku 
daxwazên xwe yên kirêt bidest bixin. Ji 
bo vê armancê jî fitne û ajaveyan 
digerînin. 

Divê bêjin ku dewleta kûr a Tirk jî di 
vî warî da zana, pispor û xwedî tecrube 
ye û di nava Kurdan da jî hinek kes û 
alî hene ku ew ji naxwazin aşitî û 
demokrasî cihgîr be. 

Armanca operasyona dawî ya erteşa 
Tirk aloztirkirina rewşa siyasiya 
Tirkiyê ye. Bi wan operasyonan 
dixwazin li Tirkiyê tevlihevî hebe, şer 
û pêvçûn, tund û tûjî pirtir be, daku 
bikarin pêşiya hilbijartinê bigrin. Ez ne 
ligel vê hizr û ramanê me ku dibêjin 
operasyonên leşkerî bi qezanca AKP'ê 
ye. Bi raya min berevajiya wê rast e. 
Alozî her wusa bi zirara AKP'ê ye jî. Lê 
AKP di van oparasyonên leşkerî de 
bêtawan nîne. Ji ber ku nekariye 
pêşiya operasyonan bigre, lewma ew 
jî yek ji berpirsên xwînrijandiyê ye. 

Niha em dibînin ku bi awayekê 
hevahengî û yekêtiyek li navbera 
hêzên siyasî yên kurd li bakûr de 
pêk hatiye. Hûn vê gavê çiqas girîng 
dibînin û ew çiqas dikare rê li ber 
yekêtiya netewî li bakûr de xweş 
bike? 

Bêguman bandora yekdengî û 
yekhewestiya hinek partiyên Kurd li 
ser hilbijartinê wê erênî be. Ne tenê di 
warê zêdekirina kursiyên Kurdan di 
Meclîse de, herweha di proseya nû da, 
ku piştî hilbijartinê wê destpê bike. Bo 
minûme di proseya amadekirina 
destûra nû, proseya pêşvebirina 
xebata aşitî û demokrasiyê, di proseya 
bidest xistina mafên demokratîk û 
netewî de û hwd... 

Em dizanin ku tevgera azadiya 
Kurdistanê hêzeke bi bandor e di 
proseya demokrasî û guhartinan li 
Tirkiyê de. Eger hêz û aliyên siyasî yên 
Kurd li ser daxwazên hevbeş yekdeng 
û yekhelwest bin, tevgera azadîxwaza 
Kurdistanê jî bi hêztir dibe. Tevgera 
azadîxwaziya Kurd ya bihêz jî ne tenê 
bi qazanca me ye, belkî li 
berjewendiyahezên aşitîxwaz û 
demokratên Tirkiyê de ye jî. Herweha 

Heqîqet heya dawiyê 

veşartî namîne 

îranê jî rol li wê bûyerê de hebûye. 
Pêka zaniyariyên wê dadgehê, 
rejîma îranê li perwerde û 
veguhastina terorîstên êrîşa ll'ê 
Septamberê de rolek berçav lîstiye û 
herweha piştî bûyerê jî di 
hevkarîkirin û alîkarîgihandin bi 
rêxistina terorîstî a Elqaîdeyê de 
çalak û ektîv bûye. 



Senar Hatemî- Swîs 


Êrîşa ser nawendên bazerganî û 
nîzamî yên Amerîkayê bûyerek 
girîng ; bijan û li heman hal de 
yekalîker ji bo Amerîka, cîhan û 
pêwendiyên navnetewî bû. Ew 
kiryara terorîstî, destpêka qonaxek 
nû li dîroka Amerîka û cîhanê de bû 
û dawî bi zehniyeta cîhana 
yekcemserî anî ku piştî hiloşîna 
bilûka sosyalîstî, sermestê serketina 
xwe mabû. Lê wê bûyerê xerîteya 
siyasî a cîhanê guherî û Elqaîde jî 
bûye mîmarê parvekirina cîhanê bi 
ser du eniyên teror û ya li dijî terorê 
de. 

Niha piştî borîna dehsalekê bi ser 
bûyera tirajîdîk û xembar a terorîstî 
ya ll'ê septambera 2001'ê li 
Amerîkayê de, ku bûye sedema 
mirina 3000 kesan û hiloşîna du 
hikûmetên weke ya Talîbanan li 
Efxanistanê û Rejîma Beis li îraqê û 
kuştina Bin Ladenê darêjerê wê 
pîlanê li pey xwe re anî, hêj şerê bi 
dijî terorê bidawî nebûye û her ku 
diçe tiştên nû û dest û tiliyên nûtir di 
wê pîlanê de eşkere dibin, ku yek ji 
wan jî Komara Îslamî a îranê ye. 

Her çend ku wê demê jî nerasterast 
îşare bi rola Komara Îslamî li 
hevkarîkirina terorê de dihat kirinê 
û Serkomarê wê demê yê Amerîkayê 
Bûş jî, Komara Îslamî weke mîhwer 
û hêla şerotiyê binav kir û ji wê 
demê ve heya niha bi caran dewsa 
Komara Îslamî li kiryarên terorîstî 
de diyar bûye û weke piştewanê 
terorê hatiye mehkûm û şermezar 
kirin. 

Lê niha belgeyên nû kivş bûne ku 
Komara Îslamî a îranê û girûpa 
kopalbideste xwe(Hizbula), serbarê 
haydarbûn ji pîlana encamdana wê 
cinayet û kiryara terorîstî, bi xwe jî 
dest têde hebûne. Li vê derheqê de 
dadgehek li Amerîkayê de gorî 
şahidî û gewahyariya sê kesan ku 
berê bi xwe ji berpirsiyarên 
payebilind yên ewlekariya rejîma 
îranê bûne, dide eyanê ku rejîma 

proseya aşitî û demokrasiyê pêşve 
dibe. 

Xala girîng ew e ku yekîtiya hêzên 
Kurdî li Bakûr, ne tenê li ser 
hilbijartinê ye, belkî Partiyên ku ew 
yekîtiya hanê pêkanîne(HAK-PAR, 

BDP û KADEP), di nava xwe de jî 
Protokolek 7 xalî îmza kirine. 

Naverok û armanca protokola hanê 
tenê li ser hilbijartinê nîne, belkî li 
ser proseya piştî hilbijartinê ye. 

Bi gor bîr û baweriya min eger 


Herweha piştî hiloşandina rejîma 
Talîban ji aliyê Amerîka û 
hevalbendan ve jî, rejîma îranê bi 
sedan endamên Elqaîdeyê û bi 
taybetî endamên malbata Bin Laden 
û mezine berpirsên din li xaka xwe 
de pena û cih daye; yan jî riya 
helatina wan ji destê Amerîkiyan ve 
bo welatên din misoger kiriye. 

Gorî wan zanyariyan Komara 
Îslamî û Hizbulahê ji sala 1990’î ve 
hevkarî û pêwendiyên xurt bi 
Elqaîde re hebûne û xwe ji çi alîkarî 
û piştewaniyek madî, menewî û 
perwerdeyî ji wan re neparastiye û 
man û bihêziya xwe li domandina 
wê siyasetê û xurtkirina eniya terorê 
de dîtiye. Lê gelo heta kengê dikare 
vê şop û rêbazê bigre ber xwe? 

Bi vê dosyayê jî, riswayî û 
şermezariyek din bi karnameya reş 
û tejî tawan û teror a Komara Îslamî 
a îranê zêde dibe. Lewma êdî 
pêwîste civaka cîhanî û bi taybet 
rojava li hember rejîma terorîstî û 
terorîstperwer a Komara Îslamî de 
çi din bêdeng nemînin û rol û nexşê 
wê li xurtkirina eniya terorê û 
herweha xeterî û gefa wê li ser 
ewlehiya cîhanê bi kêm nezanin. Êdî f 
dem hatiye ku helwestek micid û 
rijd li dor makeya terorîzma 
navnetewî Komara Îslamî bidin 
pêşberî xwe da ku rejîma îranê jî 
bizanibe ku roj heta dawiyê li pişt 
evran de nabe û heqîqet jî veşartî 
namîne. 



protokola hanê nebe gorî û qurbana 
berjewendiya teng ên hizbayetiyê û ew 
aliyên siyasî ku têda cî girtine, bona 
cîbicî kirina protokolê dilsoz û samîmî 
bin, dikarin bibin bingehek ji bona 
tifaq û yekitiya netewî li Kurdistana 

Bakûr de. 

Ji bona vê armancê jî divê bingeha 
protokolê bi beşdarbûna hêzên din yên 
welatparêz bihê berfireh kirin û hinek 
daxwazên netewî jî li ser daxwazan 
werin zêde kirinê. Ku ev yeka jî bi dan 
û standinên dilsozane pêk tê. 

Rejîma îranê rûyê serdemê 

reş yê desthiladrariyê Kilîsayan 
sipî kiriye 



Dara Natiq 


Civaka pêşkevtinxwaz û 
mafxwaz a xelkê îranê bi giştî û 
bi taybetî netewên bindest yên 
welatê me, heyamê zêdetir ji sê 
dehik ji deshilatdariya Komara 
Îslamî a îranê ye ku rojane şahidê 
zext û givaş, girtin, kuştin û 
îdamkirina xortên azadîxwaz yên 
xwe ne. 

Destbiser kirin û nemaze 
darvekirina xurtên welatê me, 
weke siyasetek bingehîn û 
sîstematîk a vê rejîmê, di heyamê 
çend salên derbasbûyî, bi taybetî 
piştî ragehandina encama gera 
deyemîn a serkomariyê di îranê 
de û berfirehtir bûna şîpela 
meşên bilome bi dijî rejîmê, 
pêvajoyek bileztir bi xwe ve 
girtiye. 

Bi avayek ku li gor rapora 
Saziya Lêborîna Navneteweyî, 
Dezgeha Dadwerî a Komara 
Îslamî a îranê di sala 2010'an de, 

I berêvebirina cizayê darvekirina 
252 kesî piştrast kirye, eva di 
demekê de ye ku rêkxistinên 
cîhanî ên mafê mirov, li ser vê 
baweriyê ne ku serjimêriya 
darvekirinê di îranê de, ji vê yekê 
zêdetir e û rejîm ji bo xapandina 
raya giştî tu carî amara rastîn a 
îdaman eşkere nake û hukmê 
îdama piraniya wan kesan jî bi 
avayek veşartî tê cî bi cîkirin. 

Pêka nûçegehaniya Feranseyê 
ku di heyva derbasbûyî de hat 
veşandin, tenê di çar heyvên 
destpêka sala 2011'an de, 143 
kes li girtîgehên Komara Îslamî 
de, hatine îdam kirin. Ji aliyek din 
ve, Ebas Ceferî Duletabadî, 
Serdozgerê Giştî û Şorişa 
Tehranê, di şend rojên 
derbasbûyî de, anku 8'ê 


Cozerdanê, di dema axaftina 
xwe a di rê û resmek taybet di 
Dadgeha Şoreşa Îslamî de, 
ragehand ku, di dema niha de 
zêdetir ji 300 kes li girtîgehên 
Komara Îslamî a îranê de, 
çavnihêrê rêveçûna cizayê 
îdamê ne. 

Şêvra Mafê Mirovan a Saziya 
Netevên Yekbûyî, di destpêka 
sala nû a zayînî de, carek din dW 
biryarnameyekê de Komara 
Îslamî bi binpêkerê sereke yê 
mafê mirov da zanîn û ew yek 
şermezar kir. Her li gor rapora 
saziyên navneteweyî yên mafê 
mirovan, îran piştî Çînê zortirîn 
hejmara îdaman birêve birye û 
duyemîn welatê cîhanê di warê 
îdamkirinê de tê hesibandin. 

Ya ku cihê helweste û baldanê 
ye ew ku, birêveçûna piraniya 
wan hukmane bi ser netewên 
bindest û nemaze neteva Kurd 
de birêve diçin. 

Rejîma Îslamî a îranê di doma 
pêvajoya tepeserkirin, zext û 
givaş, û tund û tûjî bi ser 
neteweyan de, bi avayek hovane 
û bi hecetên cur bi cur xortên 
welatê me û bi taybetî xelkê 
mafxwaz yê kurd di Kurdistana 
îranê de, destbiser dike û di 
dadgehên nîzamî û neadilane û 
çend deqeyî de, bi sûçên 
madeyên hişber yan xebat bi dijî 
tenahiya neteveyî û... cizayê 
darvekirinê bi ser wan de 
disepîne. 

Bê şik herwek ji tev aliyekî re 
rohn û eşkere ye ku rejîm 
dixwaze bi girtin, kuştin, û îdam 
kirina xortên netevên bindest û 
nemaze xurtên kurd, revş û 
zirûfek bi tirs û xof li seranserî 
îranê û bi taybetî herêmên 
bindes çê bike û hêz û îradeya 
tevgera mafxwaz a seranserî 
îranê û nemaze ev şîpelên bi 
lomeye xelkê ku di heyamê çend 
heyvên derbasbûyî de di bajarên 
Ehwaz û kurdistanê xurtir bûye, 
û bûye cihê nigeranî û 
perîşanbûna rejîmê, lawaz bike. 

UNICEF: 30 zarok 

li Sûriye hatine 
kuştin 

Saziya alîkariya zarokan a NY (UNICEF), 
da xuyakirin ku di encama tepeserkirina 
xwepêşandanên li dijî rejîma sûrî de bi 
kêmî 30 zarok hatine kuştin. 

Herweha hejmara zarokên rastî girtin, îşkence, 
koçberî û kuştinê tên, li Sûriye zêde dibe. 

Hêzên Sûriyê îna Zarokan jî kirin gola 
xwînê! 

Bi navê îna Zarokan, gelên Sûrî li gelek 
bajaran derketin xwepêşandana û daxwaza 
hiloşîna rejîmê kirin. Lê mixabin rejîma Sûriyê 
dîsan nerazîbûna îna zarokan li nav xwînê de 
hişt û bi kêmî 67 kes kuştin û zêdeyî 150î kesî 
jî birîndar kirin. 

Tirk li Sûriyê herêma tampon ava dikin 

Rojnamevanê Brîtanî û pisporê Rojhilata 
Navîn Robert Fîsk di nîvîsa xwe de ku di 
rojnameya Independetê de belav kiriye dibêje: 
"Enqere jiber ku Esed gelekî derev lêkirine, 
aciz bûye û di egera şerê navxweyî de ji bo 
pêşîgirtina penaberan dixwaze bikeve Sûriyê û 
plana avakirina herêmek tampon dike/'Tirk, ji 
wê yekê ditirsin ku çawa piştî şerê Kendavê yê 
sala 1991ê Kurdên îraqê koçber bûn, dîsan 
tiştekî wiha biqewime. Tirk dixwazin bo kesên 
ku ji Sûriyê seba qetlîaman direvin, di nav 
welatên wan de herêmeke cihê baweriyê 
çêbike. Artêşa Tirk wiha plan dike ji Qamîşlo 
bikeve Sûriyê û ber bi Dêra Zorê here û bi 
awayê Bakurê Rojhilat jî li xwe bigre 
herêmeke tampon dirûst bike.” 

Civîna Antalyayê: Kurd li Sûriyeyê gelê 
duyê ne 


avê 

ku di 1 





Gelo çi yasayek dikare çavên 

"Aminê" jêre vegerîne! 



Civîna "Mixalefeta Sûriyê ya bi na\ 
"Konferansa Guhertinên li Sûriyê"ku di l'ê 
hezîranê de destpêkir, piştî du rojan dawî bi 
karê xwe anî. Ji kurdan kesên wek Selah 
Bedreddîn û Şêx Murşîdê kurê Şêx Maşûqê 
Xeznawî jî di civînê de hebûn. lê 12 partiyên 
siyasî ên kurd kongireya Antaliyayê baykot 
kirin. 

Armanca vê kongireyê ew bû ku nexşeriyekê 
ji bo guhertinên Sûriyeyê yên bi riyeka 
aştiyane peyda bikin. Gorî ajansan di 
daxuyaniya dawiyê de navê kurdan piştî 
ereban, di rêza duyê de hat diyarkirin. 

Di encama civînê de komîteyek 31 kesî ji 
netewan pêkhatî, hat hilbijartin. Di daxuyaniya 
dawiyê de ji cîhana erebî û Rojava hat xwestin 
ku midaxeleyî binpêkirina mafên însanî yên li 
Sûriyeyê bikin. Wekî din civînê daxwaza 
pêkanîna hilbijartinên giştî yên azad û 
destûreka nuh, demokrasiyeka sivîl û 
redkirina midaxeleyên eskerî kir. Daxwaza 
rejîmeka sekuler (ilmanî) jî di civînê de hat 
kirin lê ji ber giraniya Exwanê Muslîmîn di 
daxuyaniyê de vê cih negirt. 


Şehab xalidî 

Li 10'ê Desambera sala 
1948'an de bû ku NY karî 
pêngavek gellek girîng di warê 
xizmeta bi mirovahiyê hilgire ku 
ew jî pesendkirina 
ragehandrawa cîhaniya mafê 
mirovan bû. Ew ragehandin di 
warê hiqûqî ve ragehandrawek e 
ku biryara dawiyê nade, belkû 
pêşniyarê bi dewletan dike ku 
mafê mirov berçav bigrin. 

Li Desambera sala 1966'an de 
paymana “Mafên abûrî-civakî û 
çandî" û peymana “Mafên 
medenî û siyasî” ji aliyê kora 
giştî ya NY ve hate pesendkirin 
ku di rastî de wek şoreşekê di 
warê mafê mirovan de bû. Piştî 
vê jî çendîn konvansiyonên 
navnetewî ên mafê mirovan pêk 
hatin, ku yek ji wan 
konvansiyona berberekaniya di 
gel eşkence û cezakirina tund û 
dijî mirovî bû ku li sala 1969'an 
de hate pesendkirin. 

Serbarê van konvansiyonên 
îhanî bo piştevanî û parastina 
mafê mirovan, konvansiyonên 
herêmî hatin avakirin bona vê 
ku çavaniya parastina mafê 
mirovan ji aliyê deshelatdatran 
ve bi awayê herî baş bikeve jêr 
çavdêriyê. 

Konvansiyona Ewrûpayî ya 
mafê mirovan di sala 1950'î de 
hate avakirin, konvansiyona 
Amrîkayî ya mafê mirovan di 
sala 1969'an û konvansiyona 
Afrîqayî ya mafê mirovan sala 
1981'an hate avakirin. 

Welatên Îslamî ên endam li 
rêkxirawa Konferansa Îslamî de 
jî li sala 1990'î de “Daxûyaniya 
mafê mirovan a Îslamî” li bajarê 
Qahîrê de wajo kirin. 
îran yek ji wan welatan e ku 
konvansiyona navnetewî ya 
mafê mirovan wajo kiriye, lê 
mixabin bixwe tu yek j bendên 
vê cîbicî nake û li sedsala 
bîstûyekê de hukmên herî 
paremayî yên wek kevirbaran, 
birîna endamên leşê tawanbar, 
derxistina çav û bidarvekirinê û 
... birêve dibe. 

Rayedarên rejîma îranê ku ola 



îslamê kirine emraz bo gihîştina 
bi armancên xwe û bi navê ola 
îslamê hukmên gellek tund û 
nemirovî bi ser bendiyan de 
disepînin û bi vî awayî îslamê li 
ber çavê xelkê kirêt dikin, 
dibêjin ku welatên rojawayî 
dixwazin yasayên dijî Îslamî ên 
xwe bi zorê bi ser me de 
bisepînin. Eva jî dijî behayên 
netewî, olî û kulturî ên me ne. 

Sadiq Larîcanî berpirsê 
dezgeha dadweriya rejîma îranê 
di vê derheqî de dibêje ku : “Em 
konvansiyonên navnetewî ên 
mafê mirovan qebûl nakin û bi 
fermî nas nakin. îro ên ku xwe 
wek alahilgirê mafê mairovan 
dihesibînin û dixazin bi 
zalbûnana bi ser welatên 
zulmlêkirî de li jêr perdeya 
xebata dijî terorîzmê kesên bê 
tawan ji navbibin, dasepandina 
mafê mirovan a rojawayî û bi 
cîhanîkirina vê ji aliyê me ve 
nahê qebûlkirin”. 

Binpêkirina mafê mirovan ji 
aliyê deshelatdarên zal bi ser 
welatê me de hekî heya niha 
tenê xwe di çarçoweya birîna 
endamên leş, kevirbaran, û 
bidarvekirin û ... de didît, niha 
biryar e ku li se daxawaza 
dadgeha dûr ji dadperewerî û 
pirr ji cînayeta rejîma îranê ve 
bo yekem car qesas bi awayê nû 
wate “ çav li hember çav” de 
birêve here. Berpirsên dezgeha 
dadweriya rejîma îranê biryar 
dane ku tawanbarê dosyeya 
“Dakirina têzavê bi ser ser û 
çavê Aminê” de li gorî yasaya 
cezayên Îslamî bihê qesaskirin, 
wate ew keça jî çavê tawanbar bi 
têzavê kore bike. 

Hukmê qesasê biryar bû ku li 
24'ê Banemerê birêve here, lê 
ew hukm bo demek nediyar hate 
paşvexistin. Biryara paşvexistina 
hukmê qesasê li demekê de hate 
dan ku Aminê Behramî digel 
malbata xwe dixwastin ku li cihê 
birêveçûna hukmê qesasê de 
amade bin. 

Amine Behramî di gotûbêjekê 
de bi “DW” (Duyçê Wilê) re, 
derbarê biryara dadgehê di warê 


cîbicîkirina hukmê qesasa çav li 
hemberî çav de dibêje: “Ez 
dixwazim ku vî hukmî ne bo 
xwe, belkû ji bo îslahkirina 
civakê cîbicî bikim, lewra min 
daxwaza qesasê kir, jiber ku 
tawanbar gote min ku dê min 
bidar vekin û ezê rihet û asûde 
bim. Lê ez dixwazim ku ew 
bizane jiber ku ez berdwam 
azarê dibînim, ew jî divêt azarê 
bibîne”. 

Di rastî de jinavbirina ciwanî, 
jiyan, hêvî û xwaziyên keçek 
wekAminê Behramî jialiyê 
kesekî ve ku Aminê bersiva 
erênî nedayê, hest û şiura hemû 
mirovek xwedî vijdan birîndar 
kir û di nav civaka îranê û heta 
cîhanê de jî bû cihê behs û 
gengeşeya di navbera neyarên 
birêveçûna hukmê qesasê û ên 
ku daxwaza birêveçûna hukmê 
qesasê dikirin. 

Dijberên birêveçûna hukmê 
qesasê li ser vê baweriyê ne ku 
cuda ji vê ku ew hukm çende 
paşvemayiyane û li gorî 
sedsalên navîn e, û nikarê 
pêşiya bûyerên bi vî awayî 
bigre, belkû tenê dibe sebebê vê 
ku kêmendamek din bi 
kêmendamên di nava civakê de 
zêde be. Herweha hukmê 
qesasê taze ne çavên Aminê û 
ne jî ciwaniya Aminê 
navegerîne. 

Herçend ku tu kes nikare xwe 
di ciyê Aminê de danê û bi êş û 
janên cesteyî û derûnê ên wê re 
bijî, û ew li ser vê bawerê ye ku 
tenê tolhildan wate cîbicîkirina 
hukmê qesasê ye ku dikarê dilê 
wê rihet û hêsayî bike, lê di 
rastî de Amine dikare bi 
poşmanbûna ji cîbicîkirina 
hukmê qesasê hem bersivek 
nerênî bide dezgeha bi nav 
dadwerî, lê pirr ji ferq û cudahî, 
û binpêkirina kerameta 
mirovan, û ji aliyek din ve bibe 
sembol ji bo hemû wan kesên 
ku dixwazin bi lêborînê 
meznahiya xwe, û hêz û şiyana 
xwe nîşan bidin. 












Civaki 


Agirl 


Beşar bê guneh e, şaşitî ya hêzên 


ewlekariyê ye! 


Rûken 


Herçend ku Sûriyê li wan çend 
salan de hewlekî zaf da ku li 
sînorê wan û Îsraîlê de ewlehiyek 
tewaw hebe, û heta ji bo carek din 
bidestveanîna bilindahiyên 
Colanê (Gulan) ; ê hewil neda, û 
dewleta Obama jî, ji dema ku hate 
ser kar gellek hewl da ku bi 
sedema giringiya Sûriyê di warê 
alîkariya bi wan re bo pêkanîna 
aştiyê li Rojhilata Navîn, û 
cîgirkirina ewlehiya di îraê de, 
nêzî vî welatî be, lewra pêwendiya 
Amerîka û Îsraîlê bi Sûriyê re 
heya vê daviyê pêwendiya ne şer- 
ne aştî bû. 

Lê niha cînayetên rejîma Sûriyê 
gihîştine astekê ku êdî Amerîkayê 
helwêstek mirovdostane girt û bi 
şermezarkirina rejîma Beşar Esed 
û biryara tehrîman bi dijî rejîma 
Sûriyê, karî pêşiya rexneyên 
azadîxazan û berevankarên mafê 
mirovan bigre, bi taybetî di vî 
warî de ku biryar da her du 
fermandeyên paye bilind ên 
rejîma îranê jî bixe rîzbenda 
tehrîman de. 

Serkomarê Amerîkayê di 
axavtinek xwe de, ragehand ku 
kar û kiryarên Sûriyê û siyasetên 
wê ên niha tehlûkeyek berdewam 
in, bo ser ewlehiya netewî, 
siyaseta derekî û abûriya 
Amerîkayê. Obama berî vê îşare 
bi destêwerdana îranê jî di nava 
karûbarên Sûriyê û desthebûna di 
tepeseriya meşên nerazîbûnê li 
Sûriyê de kiribû. 

Rejîma îranê hikûmeta Sûriyê 
wek hevpeymanê xwe bi taybetî 
di warê alîkariya bi Hizbullah û 
Hemasê re dihesibîne û jinavçûna 
wê jî bi zirara xwe dizane, lewra 
tewaya hewla xwe bi kar tîne ku 
bi kuştina xelkê Sûriyê jî be, 
deshilata Beşar Eesed ji navçûnê 
biparêze. 

Ji aliyek din ve YE'ê bi derkirina 
daxûyaniyekê ragehand ku ew êdî 
sîlahan naşînin Sûriyê, jiberku 
ew sîlah bona tepeseriya 
meşvanan tên bi karanîn. 

Herweha di daxûyaniya xwe de 
ragehand ku ew vîzayê nadin 


berpirsên Sûrî û wê dest bi ser 
darayiyên 13 berpirsên Sûrî de 
bigirin. 

piştî vê ku tehrîm ji aliyê YE û 
Amerîkayê ve bi ser Sûriyê de 
hatin sepandin, dewleta Kanada jî 
pêwendiyên xwe ên bazerganî bi 
Sûriyê re qut kirin. Radeya 
danûsitandinên tîcarî ên di 
navbera Kanada û Sûriyê salê 66 
mîlyon dolar hatiaye texmîn kirin. 

serbarê wan hemû cînayatên 
hovane, Beşar Esed rojekê 
ragehand ku li şêweya reftara bi 
meşvanan re hinek şaşî hebûne û 
heta bikaranîna hêza leşkerî jî, wê 
bihê sekinandin. 

Serbarê vê axavtinan Beşar Esed 
ku di rastî de hovîtiya wî nîşan 
dide û bêhurmetiyek tewaw bi 
canê her mirovekî ye ku li ser vî 
xakî dijî, lê heya niha jî tepeserî 
berdewam e. 

Hovîtiyek din ya Beşar Esed û 
rejîma wî ew bû ku hêzên 
Ewlekariyê ên Sûriyê, termê 
girûpek ji qurbaniyên nearamiyên 
wan dawiyane bi kantînêran birin 
û piştre avêtin nava behra 
Medîterane de. Li gorî hinek 
zanyariyan, ew kantînêr jî bi riya 
gemiyan ve bo nav behrê hatin 
birin. 

Saziya alîkariya zarokan a NY 
(UNICEF)'ê jî roja sêşemiyê 31'ê 
meha May da xûyakirin ku di 
encama tepeserkirina meşên bi 
dijî rejîma Sûriyê de, bi kêmî 30 
zarok hatine kuştin. 

Herweha li gorî raporan hejmara 
zarokên rastî girtin, îşkencekirin, 
koçberî û kuştinê tên li Sûriye 
zêde dibin. UNICF dibêje, cihê 
mixabiniyê ye ku ew nikarin 
lêkolîneke bêlayen derbarê 
hejmara zarokên kuştî û şêweyê 
kuştina wan pêk bînin. 

Ji hêleke din ve navê roja înê 3'ê 
Juenê wek "îna zarokên 
azadiyê"hate binav kirin, û "Civata 
Giştî ya Tevgerên Ciwanên Kurd" 
li Qamîşlo jî daxwaz ji meşvanan 
kir ku ji bo şermezarkirina 
kiryarên rejîma Sûriyê dest bi 
meşên berfireh bikin. 



lewra Di çarçoveya 
xwepêşandanên ku li roja înê, li 
seranserî Sûriye de birêve çûn, 
hate ragihandin ku li bajarê Şamê 
û derdora wê meşvan bi druşmên 
dijî serokê sûrî û rejîma wî 
derketin kolanan. Xelkên Helebê jî 
dengê xwe tevî bajarên din kirin û 
doza azadiyê û rûxandina rejîma 
Sûriyê kirin. 

hêzên ewlekariyê li herêma bi 
navê Laziqiyê de jî, hejmarek 
mezin xwepêşander giritn, cihê ku 
berî niha jî girtî li vir hatin 
îşkencekirin. 

Li Qamîşlo, Amûdê, û Kobanê de 
jî, bi hezaran kesî meş li darxistin. 
Ji aliyekî din ve, dema ku li 
deverên Şam, Himsê û çend 
bajarên din yên ku Ereb lê dijîn, bi 
deh hezaran xelk kom bûn, hêzên 
Sûriyê bajarê Hemayê kirin gola 
xwînê. Hêzên Sûriyê li bajarê 
Hemayê xelk dane ber gulleyan. 
Heta niha li gor daxûyaniyên 
kanal û çavdêrên mafê mirovan 
67 kuştî li bajarê Hemayê hene. 
Her wiha, di van her du rojan de jî, 
di encama topbarana hêzên 
Sûriyê, çavdêrên mafê mirovan 
ragihand ku jimara kuştiyan 
gihişte 66 kesan. 

ji aliyek din ve kongira rikberiya 
sûrî ya ku li bajarê Entalya de pêk 
hatibû, bi dawî bû. Di daxûyaniya 
vê kongireyê de hêzên rikber 
piştevaniya xwe ji şoreşa xelkê 
Sûriyê û misogerkirina mafê 
hemû pêkhatiyên Sûriye di 
makzagonê de ragehandin. 
Herweha daxwaz ji Esed kirin da 
ku dest ji kar berde û desthilatê 
bide dest nûnerê xwe ta ku 
hilbijartinên perlemanî û yên 
serokatiyê pêk bên. 

Di kongirê de komîteke 
şêwirdariyê hate hilbijartin ku 
çar kes ser bi "îxwanê", çar Kurd, 
çar kes ser bi "Ragihandina şamê", 
û çar kes jî ser bi "Êl"an 
bûn. Herweha di hundirê kongirê 
de hejmarek kurd û Ereb 
hevbendiyeke bi navê "Hêzên 
Sikular ên Sûrî" damezrandin. 

Weha xûya ye ku rejîma Beşar 
Esed jî wek bavê xwe dixwaze li 
Sûriyê de bi çêkirina hemama 
xwînê deshilata xwe ya lerzok 
biparêze, lê niha di serdemê 
hişyarbûna gelan bi taybetî di 
warê azadî û demokrasiyê de, û 
di serdemê bi cîhanîbûnê de ku tu 
rejîmek mirovkuj nikare 
cînayetên xwe veşêre, gellek 
zehmet e ku xelkê Sûriyê desta ji 
xebata xwe ya pîroz bo gihîştina 
bi azadiyê û rizgarbûna ji destê 
sitemkarekî wek Beşar Esed 
hilgirin. 


Hejmar 160, 5'ê Hezîrana 2011 

Dîplomatê Îranî 
li Misrê hat 

derxistin 


Misr: Wî hevkariya malî 
bi girûpên siyasî ên 
Misrê re dikir 

Berpirsyarên dewleta Mîsrê 
ragehandin ku ew dîplomatê 
Îranî ku ji Mîsrê de hate 
derkirin, ji aliyê dozgeriya 
Mîsrê ve bi vê yekê hate 
tawanbarkirin ku bi 
hevkarîkirina malî di gel 
girupên siyasî ên Mîsrê, 
dixwast ku wan girûpan bike 
alîgirê rejîma îranê. 

Li gorî rapora rojnameya 
"Eşerqul Ewset”, girtin û lêpirsîna 
ji vî dîplomatî berî vê bû ku posta 
wê ya dîplomatîk bihê 




eşkerekirin. 

Eva jî di demekê de bû ku 
berpirsyarekî nivîsîngeha parêzerê 
qazanc û berjewendiyên îranê di 
bersiva bi nûçegihaniya "Eşerqul 
Ewset” de ragehand ku ew kesê ku 
ragehandinên giştî wek dîplomat 
bas dikin, kesekî asayî ye û 
dîplomat nine. 

Pêwendiya di navebra îran û 
Mîsrê de piştî şoreşa sala 1979’an 
li îranê bi sedema wajokirina 
peyman aştiya di navbera Mîsr û 
Îsraîlê de, û herweha danîna navê 
bikujê Enwer Sadat li ser şeqamekî 
Tehranê qut bû, lê her du welatan 
li Tehran û Qahîreyê de 
nivîsîngehên parêzerê qazanc û 
berjewendiyan hene. 

Rojnameya "Eşerqul Ewset”, çend 
rojan berî niha îşare bi vê hindê kir 
ku berpirsyarên rejîma îranê 
hatine ser vê bawerê ku navê 
şeqama Xaild Îslambolî rakin û 
bikne şeqama " Şehîdên şoreşa 
Mîsrê”. 

Xalid Îslambolî efserekî Misrî û 
endamê girupa "Cîhada Îslamî” bû 
ku bi çend kes ji hevbîrên xwe re li 
roja 6’ê Oktobera sala 1981’an de 
Enwer Sadat serkomarê vî çaxî yê 
Misrê kuştin. 











Civakî 


Agirî 

Zarok; hêviyên pêşerojê yan 

kesên dorandî 



Keyhan Yûsifî 

Bê guman, hewldan û 
guherînên siyasî û civakî di 
cîhanê de bi armanca 
jordeçûna asta rifah, tenahî 
û pêkanîna civakek paqij bo 
jiyana mirovan bûye. 
Pênaseyên nû erkek giran 
bo dewlet û desthilatan çê 
kiriye û dewleta demokratîk 
divê tenahî û rifahê bo 
hevwelatiyan pêk bîne. 

Yasayên demokratîk jî 
piştevan û hegera pêkanîna 
edalet û wekhevbûn di 
civakê de ye û hevwelatî li 
gorî wan yasayan mafên 
xwe nas û daxwaz dikin. 
Civakên cur bi cur bo 
gihîştin bi civakek modern û 
demokratîk qonaxên dijwar 
derbas kirine û buha û 
yasayên navnetewî ên îro 
berhema têkoşîn û 
hewldanên berfireh ên jin û 
mêrên têkoşer di dirêjahiya 
dîrokê bûye. 

Roja Tê June, roja 
navnetewî a zarokan e. 

Raste ku yasa û 
konvansyonên cur bi cur di 
civînên navnewî de hatine 
pesendkirin, lê em dîsan jî 
şahidê diyardeyên cur bi 
cur weke, "zarok azarî", 
"zarokên kedkar", "zarokên 
şeqaman", "îdama zarokan" 
û ... ne. îran yek ji wan 
welatan e ku mafên zarokan 
binpê kiriye û li cihê ewa ku 
yasayên wî welatî piştevanê 
mafên zarokan be, hin caran 
bi xwe dibe rêxweşker û 
hegera binpêkirina mafê 
zarokan. 

Sedema ne xûya ya di warê 
mafê zarokan di îranê de, 


hebûna paradoksê li 
pênasekirina yasayî ya 
zarokan e. li yasaya 
pesendkirî a sala 1381'an a 
Rojî de, zarok weke 
mirovekê/î jêr 18 salî, tê 
pênasekirin, ewa di demekê 
de ye ku di yasayên din 
weke yasaya olî de, temenê 
zarokan bo keç jêr 9 salî, û 
bo kuran jêr 15 sal hatiye 
diyarîkirin. Di vê rewşê de 
pênaseyek hevbeş û wekhev 
bo pênasekirina zarokan di 
nav yasayên cezayên Îslamî 
de, tune ye. 

Li madeya 220 a yasaya 
cezaya Îslamî de hatiye: Ger 
bav yan bapîr, zarokê/a xwe 
bikuje, nayê qeseskirin û 
tenê bi dana diye bi kes û 
karên xwe û "te'zîrê" tê 
mehkûmkirin. Lê belê kes û 
karên wê/wî jî wan bi xwe 
ne. Herweha madeya 59 a 
yasaya cezayên Îslamî 
dibêje: Dayîk û bav heya 
astek dikarin zarokên xwe 
tenbîh bikin, ku tevî 
yasayên piştevanî ji zarokan 
ku li sala 1381'an a Rojî de 
hatiye pesendkirin, 
hevaheng nine. ev jî bûye 
sedema kiryarên xirab ên 
hinek ji dayîk û bavan tevî 
zarokên xwe. 

"zarok azarî" bi riftarên 
xirab tevî zarokan di warên: 
Cesteyî, atifî, cinsî, 
çewsandina abûrî, 
perwerdeyî, tê gotin. 

Di heyamê yek meha 
derbasbûyî de, rojnameyên 
îranê bas ji çend mînak ji 
"zarok azarî"ya cesteyî 
kirine, weke lêdana 
"Haniyê", 8 salî, ji aliyê bavê 
xwe, û "Nîma" 4 salî û 
agirberdana "Barbud" 3 salî, 
ji aliyê bavê xwe ve ku di 
dema encamdana wê 
kiriyarê madeya hişber a 
"Şîşe", bikar anî bû. 

"zarokazarî", weke 
tawanek giştî tê hesêbandin 
û hewcehî bi şakiyek taybetî 



tune, lê dezgehên dadwerî 
li îranê bi hebûna 
paradoksên eşkere ya 
yasayan di vî warî de, 
hêzek bi bandor û îcrayî 
tuninin. 

Arîşeyek din a civaka 
îranê ku sedema 
binpêkirina mafên zarokan 
e, çevsandina abûrî a 
zarokan e. Xûya ye ku 
amarek rastîn ji zarokên 
kedkar li îranê tune ye. 
Zarokên kedkar wusa tê 
pênasekirin: Her 
mirovekê/î bi temenê jêr 
18 salî ku hertim yan bi 
awayek werzî tevî malbata 
xwe yan cuda ji malbata 
xwe kar bike û bi sedema 
taybetmendiyên cewsandî 
ên kar ji zarokatiya xwe 
bêpar be, "zarokên kar", 
tên binavkirin. 

Li gor amara fermî a sala 
1385'an a Rojî, nêzîk bi 
yek Milyon û 660 hezar 
zarok mijûlî kar in. Helbet 
bi berçavgiritina pêtir ji sê 
milyon û şeşsed hezar 
zarokên ku di temenê 
dibistanê de neûji 
dersxwendin bêpar bûne, 
amara rastîn nêzîk bi du 
beramberê vê tê nirxandin. 

Eva di demekê de ye ku li 
gor nirxandinên 
navnetewî, nêzîk bi pênc 
Milyon û heft sed zarok li 
îranê mijûlî kar in. 

Hêjayî gotinê ye di madeya 
|L88 a yasayên kar de 
hatiye: Karkirina zarokan 
li karên malan, azad e û li 
gor madeya 196, tu 
pirsgirêkek bo karkirina 
zarokan li kargehên biçûk 
bi hebûna kêmtir ji 10 
kedkaran tune ye, ku ev 
yekê bi xwe hegera 
çewsandina abûrî ya 
zarokan e yan bi awayek 
din "zarok azarî ye". 

Yek ji mînakên hovane 
yên binpêkirina mafên 
zarokan, derkirina 
hukmên îdamê bo wan 
zarokan e ku li temenê jêr 
18 salî de, tawanek encam 
dane. 

Eva dijî tev yasa û 
konvansyonên navnetewî 
ye. Rejîma Îslamî a îranê li 
sala 1373'an a rojî, bû 
endamê Peymana 
Navnetewî a Parastina 
mfên Zarokan, lê em 
dibînin ku rojane bi 
awayek eşkere mafên 
zarokan tên binpêkirin û 
yasa jî bi xwe sedem e û 
civak jî tenê temaşevan e. 


Buhayên civakî li îranê, 

hicaba bi zorî pesend nake 



Sadiq Vehdanî 

Hicab yek ji teoriyên 
bingehîn yên Komara Îslamî 
ye û pêwendiyek kûr tevî man 
û nemana vê rejîmê heye. 

Wate ger hicab li îranê tune be 
hebûna Komara Îslamî jî di 
metirsiyê de ye. 

Wêneya civakî a her 
civakekê nîşanderê esliyeta 
hikûmeta her welatekî ye. 
lixwekirina kincan li îranê 
weke pirsek siyasî bo 
desthilatê tê hesibandin û 
rejîm bi awayên cur bi cur 
hewl dide ku wêneyek 
îslamîQi wê îslamê ku bi xwe 
şirove dike) ji civaka îranê 
nîşan bide. 

Destêwerdana desthilatê di 
nav hemû mijarên şexsî û yek 
ji wan cureya lixwekirina 
kincan û dijberîkirin li hember 
"Bed hicaban", bi awayên 
nîzamî, çandî û ... nîşan ji 
girîngbûn û bingehînbûna vê 
meselê bo darêtina siyasetan ji 
aliyê desthilatê ve ye. Pirsa 
hicabê li îranê taybet bi jinê 
nine û em dibînin ku peyva 
"Bed hicab" bo mêr jî ji aliyê 
hikûmetê ve tê bikaranîn. 

"Agam Binê", civaknas dibêje: 
Li her cih û her mijarek ku 
Polîs destêwerdanê bike, ev 
mijar siyasî ye. 

Hicaba bi zorî yek ji wan 
hewldanên rejîmê ye ku bi bê 
berçavgirtina rastiya civakî li 
îranê, bi ser xelkê de 
sepandiye. Rastiya civaka 
îranê hewcehî bi hicabê tune 
ye û tunebûna hicabê jî hegera 
pirsgirêkên civakî nine. Rejîm 
di tiorîzekirina hinek yasayên 
Îslamî û bi danîna yasayên 
paremayî ên civakî dibêje ku 
nebûna hicabê pirsgirêkên 
civakî çê dike, lê em dibînin ku 
bi hebûna hicabê jî îran 
welatek e ku tûşî pirsgirêkên 
berfireh ên civakî bûye. 

Em dizanin ku her yasayek bi 
awayek normal li gor rewşa 
civakî û ji nav taybetmendiyên 
şexsî, civakî, cuxrafiyayî û ... a 
her welatekê tê danîn. 
Bêguman hicaba bi zorî yek ji 
wan yasayên paremayî ye bo 
kontirolkirina rifrarên civakî 
ên xelkê li çarçoveya nêrîna 
rejîmê derheq mijarên civakî 


ye û tu pêwendiyek tevî rastî û 
taybetmendiyên civakî ên îranê 
tune ye. 

Ji aliyek din ve pêdagîrî li ser bi 
zorîbûna hicabê ji aliyê rejîmê 
ve, bêhurmetiyek mezin û 
tawanbarkirina xelkê bi 
nezanbûnê ye. Bo mînak Ehmed 
Xatemî, Pêşnimêjê demî yê 
Tehranê, heyamek berî niha 
got: "Bo cihgîrkirina hicabê li 
îranê divê xwîn bihê riştin". 

Wate ewa rejîm e ku dirus yan 
nedirustbûna riftarên şexsî ên 
xelkê dizane!! û bo sepandina 
nêrîna xwe jî ji her riyek ne 
mirovane mifahê werdigre. 

Mirov û li pey wê, civak, tu car 
nasekine, yasayên her 
dewreyek li gor guherînên 
bêrawestan tên şikandin. Wate 
tu yasayek ji sedî sed nine û 
pêka rewşa giştî a her welatekê 
tê guhertin. 

Civaka îranê weke her civakek 
din "îsta" nine û yasayên kevn 
ên civakî jî bersivderê rewşa 
civakî a niha ya îranê ninin. Li 
nêrîna beşek mezin ji xelkê 
îranê êdî hicab weke buhayek 
civakî nayê hesêbandin. 
Nehevahengbûna yasayên 
hikûmetî tevî yasayên civakî li 
îranê rewşek taybetî pêk aniye, 
pir kêm welat hene ku ezmûna 
vê rewşê dîtibin. 

Li tunebûna aliyên kêm ji 
azadiyên civakî, kiryarên ku 
tevî buhayên rastîn ên civakî 
hevaheng in pêtir bi awayek 
veşartî tên encamdan, jiber ku 
her mirovek bi awayê sirûştî 
hez ji azadiyê dike û di 
tunebûna azadiyê de jî hewl 
dide ku aliyê kêm riyek bo 
azadiyên şexsî ên xwe peyda 
bike. 

Rewşa lixwekirina kincan li 
îranê jî pêka rewşa taybetî a 
civakiya îranê awayek taybetî 
bi xwe ve girtiye. Lixwekirina 
kincan li ser sînorê hicab û bê 
hicabiyê dimeşe. Wate xelkê 
îranê bo parastina xwe ji 
dijkiryarên hikûmetî li hember 
"Bed hicaban"him hicabê li ber 
çav digrin û eva di rewşek de ye 
ku bo nîşandana buhayên 
civakî ên xwe û nepejirandina 
buhayên hikûmetî aliyê kêm 
hicabê li ber çav digrin, wate 
cureyek ji lixwekirina kincan ku 
di navbera hicab û bê hicabiyê 
de ye. 

Di rewşekê wusan de pirsa 
hicabê bi awayê dilxwazê 
hikûmetê cî bi cî nabe û ev yek 
bûye sedema nîgeraniya 
desthilatdarên Komara Îslamî û 
bi her awayek hewl dide ku 
seqaya civaka îranê bi qazanca 
xwe biguhere. 

50 sal xebat di Radyoya Yerîvanê de 


Sala 1918' an ; pareke gelê Kurd ; ku 
ola êzidî bûn ; ji destê zulma Roma reş 
nava şevekê de ji cih û warên xwe ên 
kal û bavan qetiyan û ber bi 
Ermenîstana Rojhilatê koçber bûn. 
Nava wan de malbeta Xalidê Çolo ; 
hebû ; cerdevan û leşkerên Roma reş 
Xalidê Çolo tevî 50 zilamên Êzidiyan 
digrin û dibin û bi awayekî hovane 
dikujin. Lawê Xalitê Çolo ; ku navê wî 
Seyad bû ku ji ber kuştinê xilas bibûn ; 
di vî aliyê çemê Arpaçayê ; gundê Heko 
de disêwirin ; bi wê gumanê ku wê şer 
dê rawestin û ewê vegerin gundê xwe 
yê Êngukuyê li navça Qersê a girêdayî 
Dîgorê ve. Lê her tişt hate guhertin ; 
sînor hatine dadanê. Gumana malbeta 
Xalidê Çolo jî bo dagêra li welêt hate 
birrînê. Kurê Xalidê Çolo- Seyad 
malêva diçe Gurcistanê û heyamekî 
kin bajarê Tibîlîsiyê de dimîne ; piştre 
vedigere Ermenîstanê û li gundê Heko 
maleke nû datîne û dest bi jiyana nû 
dibe. 

Keremê Seyad hema wê malê de 
sala 1938'an li gundê Hekoyê hatiye 
dinyayê. Xwendina xwe di dibistana 
gundê Hekoyê di dehsaleya navîn de 
temam dike. Hela hê salên hînbûnê de 
wî li pêşeya rojnamevaniyê hez kiriye. 

Keremê Seyad bi nivîsên xwe bi 
rojnama "Bolşêvîkyan Droşov” ve tê 
girêdanê û gelek nivîsên balkêş dide 
weşandinê. Riya rojnamevaniyê 
rûmet pêşiya wî vedibe. Nivîsarên wî 
di rojnamên "Avangard” ; "Sovêtakan 
Hayastan” ; "Komûnîst” ên Komara 
Ermenîstanê û parên radyoya 
Yêrêvanê ên Ûrisî ; Ermenî ; Kurdî de 
tên weşandin. Ji sala 1955'an de gelek 
mijarên wî li rojnama Kurdî a "Riya 
Teze”de ronahî dibînin û di 
xeberdanên radiyoya Kurdî de tên 
belavkirin. 



Sala 1960'an serokê radiyoya 
Ermenîstanê yê para Kurdî ; 
rehmetiyê Xelîl Mûradov wî weke 
rojnamevanekî xwedî şîret ; bo 
xebata radyoyê teklîfî para 
radyoxeberdanên Kurdî dike. Ewa 
ew dem bû ; dema biryar hate 
qebûlkirinê ku rojê demjimêrek û 
nîv xeberdanên Kurdî bi radiyoyê 
bêne dayînê. 

Bi biryara sala 1961'an ; meha 
Nîsanê ; di para radiyoyê a Kurdî de 
12 karmend hatine qebûlkirinê. Di 
pêşbirkêyekê de 26 mirov hazir 
bûn ; ku li komîsiya pêşekzanên 
Kurd û Ermenî dengên wan hazira 
dibihîzin. 

Gerekê berê dengê wana xweş 
bûye ; nava xwendina akila 
Kurmancî de cih û war bûye. Di wê 
pêşbirkê de dengê Keremê Seyad û 
Sîdarê Emînê Edal tên qebûlkirinê. 
Du beşa Kurdî a radiyoyê de du 
spîkêr jin bûne ; du jî mêr. Spîkêrên 
jin jî yek Eznîva Reşîd bû ; yek jî 
salekê şûnda Sêvaza Evdo bû. 

Piştî mehekê akila Kurmancî ya 
Sîdarê Emîn nehate qebûlkirinê. Bi 
wî awayî Keremê Seyad dimîne 
tenê. Wî him ber mîkrofonê radyo 
xeberdan him tevî Sêvaza Evdo û 
him jî tevî Eznîva Reşîd raberî 
guhdara bikira. Wî xebata 
tercimekirinê û miqalenivîsarê jî 
dikir. Merîfeta wî ya aliyê 
hazirkirina radiyo kompozîsiya de jî 
gelek hebû. 

Navbirî gelek caran rolên artîstiyê 
ên sereke diqedandin. Bi 
rêdaktoriya Xelîl Mûradovê rehmetî 
weke 40 radiyokompozîsiya hatine 
hazirkirin ; nava kîjana de keda 
Keremê Seyad gelek heye. Tevbûna 
wî a tevî wan xebata ji aliyê 
rejîsiyorên bi eslê xwe ve Ermenî ; 
nava demekî kin de ew ji spîkêrê 
dereca praktîkantiyê gihîşte navê 
spîkêrê dereca bilind. 

Gerek bihê gotin ku dema spîkêrê 
radyoya Moskvayê yê cîhanê ; Yûrî 
Lêvîtan li Yêrêvanê bû û tevî 
spîkêrên radiyoyê ên Kurd û 
Ermenî ders derbaz dikirin ; dema 
ku têkstên Ûrisî hildida destê xwe ; 
lê yên Kurdî û Ermenî didane destê 
spîkêra û dida xwendinê ; ew ser 
xwendina Keremê Seyad 
mehtelmayî dima ; Yûrî Lêvîtan 
xwendina bêqusûr a Keremê Seyad 
pîroz kir û karta xwe a teglîfkirinê 
pêşkêşî wî kir. Destpêka salên 
60'an ; Keremê Seyad di parê de 
karê rojnamevaniyê ; rêdaktoriyê û 
tewayî spîkêriyê jî dikir. 


Bo wê yekê jî piştî salên 80'an li 
seranserî Kurdistanê dengê Keremê 
Seyad dihat belav kirin. Bi hezara 
nivîs ; înformasiya ; rêportaj bi qelema 
wî hatibûn amedekirin û bi radiyoyê 
hatibûn dayînê. 

Peyî jevberdana Yekîtiya Sovyeta 
berê re ; halê aborî li Ermenîstanê 
xirab bû. Xelik bi massayî koçber 
dibû. Di wî qewilî de xelik kete nava 
halekî giran û riya penaberiyê dan 
pêşiya xwe. Nava wana de gelek 
rewşenbîrên Kurd ji Ermenîstanê û 
gelek xebatkarên radiyoyê ên beşa 
Kurdî ber xwe nedan û ji welat 
derketin çûne welatên derekî. 

Keremê Seyad di beşa radiyoyê de 
bêçare û tenê ma. Kesên tercme 
bikirana tune bûn. Serokê parên 
xeberdanên bona welatên derekeye 
wî çaxî Vladîk Zadayan xwest ; ji bo 
tunebûna xebatkaran ; para radiyoyê 
xeberdanên Kurdî bide dadanê. 
Keremê Seyad lawê xwe û keça xwe ; 
Tîtal û Leylê ; xebatkarên parê û 
kedkar Gulîzera Memê xebata 
radiyoyê dadane qebûlkirinê. Gerekê 
bê gotin ; wekî Keremê Seyad bi wê 
yekê beşa Kurdî ; ya radiyoya 
Ermenîstanê ; xurt kir ; lê warê abûrî 
de derbeke giran da malbata xwe. 

Bo wê yekê birayê Kerem "Mirazê 
Seyad" ; derfetên baş li Rûsiyayê bona 
malbata Kerem amade kiribûn. Ewî ji 
wan re xebat ; mal û jiyaneke baş 
amade kiribû ; lê Keremê Seyad dest ji 
radiyoyê berneda. Rûyê wê yekê de 
ewî bextê Tîtal û Leylê jî xist 
xwendina bilind û li Rûsiyayê 
pêşerojeke baş hîviya wana bû. Lê 
beşa radyoya Kurdî bi wan kadroya 
ve êdî xurt bû. Bi serokatiya Keremê 
Seyad ; wan kadroyan ji salên 90'an 
amedekariya bernamên xwe kirin. Ji 
wan bernaman bûn "Zimanê Teyî Dê” ; 
"Xerîbê Xwe Digerin” ; "Serhildanên 
Kurdan” ; "Rasthatin û Bîranîn” ; 
"Pêncşema Edebyetê” û bernamên 
mayîn. 

Xeberdanên bi têlêfonê bi awayê 
zindî nava xeberdanan de cihê xwe 
girtin. Ew telefon çawa ji 
Ermenîstanê ; Gurcistanê û welatên 
Ewropayê ; wusan jî ji herçar 
parçeyên Kurdistanê dihatin. Ew 
hemû xeberdan bi radyoya Kurdî 
dihatin dayîn û di wî warî de ; nava 12 
parên radyoyê de ; beşa Kurdî ya here 
pêşîn bû. Ew yeka ji aliyê serokê 
radyoyê ; birêz Armên Amîryan ve 
gelek hat pesindayîn û kivşkirina 50 
saliya Keremê Seyad li para Kurdî de 
gelekî bilind hat nirxandin. 

Keremê Seyad xebata radyoyê re 
tevayî pênc salan rojnama "Riya teze” 
de kar kiriye. Ewî korêktoriya / 


rastkirina şaşiyên/ rojnamê kiriye û 
xêncî wê ; korêktoriya bi dehan 
pirtûkên Kurdî kirine. Ew wusa jî tevî 
amadekirina fîlma Kurdî a "Zerê” 
bûye. 

Ji bo 50' mîn salvegera 
radyoxeberdanên Kurdî li 
Ermenîstanê ; keda Keremê Sey; 
aliyê Serokkomarê dewleta 
Ermenîstanê û serokatiya radyoyê de 
bilind hatiye qîmetkirin. Ji aliyê 
serokatiya radyoyê ve ew layiqî 
prêmîya " Qelema zêrîn” ; hurmetnima 
û rewa bûye. Sala 2006'an Keremê 
Seyad ji aliyê Serokkomarê 
Ermenîstanê Robêrt Koçaryan de bi 
midala zêrîn ve hatiye rewakirinê û 
layiqî navê rojnamevanê Ermenîstanî 
emekdar bûye. 

Bona xebata bênavbir a salên dirêje 
radyoyê ; Serokkomar Robêrt 
Koçaryan bi xwe Keremê Seyad pîroz 
kiriye. Lê sala îsal di 50 salîya xebata 
bênavbir a radyoyê de temam bû. Van 
rojên dawiyê serokatiya radyoya 
Ermenîstanê bona hurmeta Keremê 
Seyad civîn pêk anî. Di vê civînê de 
Kerem dîsan bi hurmt qedir giran hat 
rewakirin. Di derbarê şerê li dijî gelê 
Kurd li başûrê Kurdistanê de ; 
radyoyên dinyayê agahî didan. Guhê 
Keremê Seyad tim li ser radyoyê bû. 
Ewî her dem bi hisreteke xerîbiyê 
aliyê Başûr dinihêrî û difikirî ; ka wê 
rojek bê ; Kurdistan azad be û ew here 
welatê xwe bibîne. 

Dengê Keremê Seyad her roj li 
Kurdistanê belav dibû ; lê wî bi xwe 
Kurdistan nedîtibû û timê bi hisret 
dima. Armanca Kerem bicih hat ; sala 
2001'an wî Kurdistan dît. Sala 
2005'an jî Keremê Seyad ji aliyê 
serokatiya Hikûmeta Herêma 
Kurdistanê ve hat teklîfkirin. 

Ewî Kurdistana azad dît û li her 
deran geriya. Ew weke hec diçe ser 
tirba Barzanîyê Nemir û Qazî 
Mihemed, li ber meqberên wana serê 
xwe ditevîne. Keremê Seyad niha tevî 
malbeta xwe li Yêrêvanê jîyan dike. 
Ew dîsa serokê beşa radîoya 
Yêrêvanê a Kurdî ye. Kerem çar zarok 
û neh nevî û du nevîçirk hene. Ewî 
zarokên xwe baş perwerde kirine. 
Tîtal bavê sê zarokan e ; rêdaktorê 
sereke yê rojnama "Rya teze” ye. 

Du zarokên wî li zanîngeha dewletî 
de nûjdarîyê dixwînin. Keça Kerem a 
mezin "Annê” li Rûsiyayê hiqûqzan e. 
"Leylê” xebatkara radyoya Yêrêvanê 
ye.” Laûra” kevaniya mala giran e ; sê 
zarokên wê hene. 

Tîtalê Kerem 

Tu 



Tu hindiva çavê minî 
Cerg û serî, mala minî 


Çendî tu rind û rûgeşî 
Naz û ciwan û çavreşî 

Boyî tu carek serkevî 
Rabî ji tarî derkevî 
Wekî gula bibişkivî 
Aza bibî, bi pêşkevî 



Ceifer Mubeşirniya 


Peyva çand bi manaya kultûr yan 
ferhengê di wêjeya kurmancî de cih 
girtiye. Lê ji ber ku kultûrê manayek 
pirr berbelav û giştgîr heye û 
xwedîrayên şareza di vî warî de 
heya niha jî ji bo pênaseyek têr û 
tesel ku bikare bi tewawî manaya 
ferheng yan kultûrê bide yan ji 
diyarîkirina çarçoveyek ji ferheng 
"culture" ê re, negihîştine tu 
encaman. 

Heta bas ji vê yekê jî tê kirin ku 
ferheng û kultûr jî deqawdeq 
manaya hev nadin, peyva çand jî her 
bi wî awayî ku dê bikare manaya 
tewaw ya ferheng yan kultûrê bide, 
bêencam e. Lê bikar anîna peyva 
"çand" li gor wêjeya Kurdî, di vê 
mijarê de bi manaya ferhenh 
"culture" ê hatiye. 

Peyva “Çand" pêtir li welatê 
Firansayê ji kultûr "culture"ê 
çavkanî girtiye ku bi derbasbûna 
demê di halê guherînên berdewam û 
cur bi curiya manayan de bûye. Di 
serdemekê de çand bi manaya 
bawerên mesebî û hin manayên din 
hatiye bikaranîn, lê di sedsala 18'an 
de, di çarçoveyek diyartir de bi 
manayek giştgîrtir wate perwerdeya 
derûnî nav derxist. 

Sirûştî ye ku perwerde ji bo 
pêşkevtinê ye, lewma di pêvajoya 
zeman de li Ewropayê çand ji bo 
nîşandana tekmîlbûn di pêşkevtinê 
de hat bikaranîn. Lê dîsan jiber ku 
pêşkevtin bêdawî ye, pêvajoya 



pêşkevtinan di hemû waran de bi 
taybetî di warên hizrî de berdewam 
bû, çand bi manaya pêşkevtina hizrî 
ket ser zimanan û di pêşkevtinan de 
jî dîsan manayek berîntir ji xwe 
derxist holê, wate bizavek ber bi pêş 
ve. 

Ji bo pêtir eyanbûna berîniya 
manayên çandê û pêdagirîkirina li 
ser çarçove û sînorên çandê, hewce 
ye çend mînakek ji rayên şarezayan 
di vî warî de bikeve ber dîda 
xwendevanan. Taylor: Çand yan 
bajêrvanî, bi giştî li cem hevûdin in 
ku zanîn, huner, ol, yasa, exlaq, tîtal 
û edet û her cure şiyan û edetên ku 
mirovek weke takek civakê bidest 
dixe, ji xwe digre. Kilakun: çand bi 
manaya wesfek ji manayên xizîneya 
afirandinên mirovan e. 

Sapîr: Çand yanî komek ji kiryar û 
bawerên bihevre girêdayî ku di riya 
civakê de mîras maye û pêkhateya 
jiyana me çê dike. 

Bos: Mirov dikare çandê ji wan 
riftaran bide zanîn ku di navbera 
girûpek ji mirovan de hevpar in û ji 
nifşekê bo nifşa din û ji welatekê bo 
welatê din hatiye veguhastin. 

Kilîford Gîrts:Mirov rihliberek e ku 
di torên manayan ku bixwe 
divehûne giriftar dibe. Çand jî yek ji 
wan toran e, lewma nabe çand weke 
zanistek ezmûnî ku di şopandina 
yasayê de ye bihê nirxandin û 
şirovekirin. Belkî gerek mirov di 
hizra şopandin û vedîtina derbirîn û 
nîşandana mana û kakila vê de be. 

Herwek di nêrînên şarezayên binav 
û deng ên cîhanê di warê pênaseya 
çandê de eyan e, pêvajoya guherîn û 
berbelavtirbûna manayên çandê, 
qonaxên cur bi cur derbas kirine û 
îro di gişt cîhanê de ji bo pêşxistina 
jiyana mirovan di nava hemû 
pêkhate û netewên cîhanê de cihgîr 
bûye û li jêr nav û pênaseyên cur bi 
cur de xwe derbasî qonaxa îro kiriye 
û hin perwerde û pêşketin bi tewawî 
bi navê xwe kirine, weke wêje û 
belavok, mûzîk, stran, werziş, dans û 
govend bi giştî, sînema û ragihandin 
ku hina beşek herî girîng a jiyana 
mirovan in. 

Her çend ku çand tenê bi manaya 
wan çend mînakane nine, lê bi teikîd 
mînakên han bi tewawî xêncî karên 
çandî manayek din nadin.. 

Lê dîsan jî bi vê manayê nine ku 
çand beşek taybet û diyarîkirî a 


jiyana mirovan e û têkilî ji beşên din 
ên jiyanê re sînordar e. Belkî di 
çawaniya riftarkirina tak, girûp, 
netewe û îdarekirina dewletan û 
cîhanê de, rolek girîng û sereke 
dilîze. Bo mînak di warê civakî de li 
gor çanda her netewe yan girûpekê 
mirov dikare asta bajêrvaniya wê 
civakê binirxîne. Ku wa ye, çanda 
mirov e ku şîweya riftarkirina bi 
xelkê re di hemû warên jiyanê heta 
di gengeşeyên siyasî, civakî û olî de 
jî diyarî dike û dixe ber çav. Her 
weke ku îro tê xuyakirin, yek ola 
esmanî, di nava çandên cuda cuda de 
wekhev di pêvajoya jiyana wan 
oldaran de nahê bikaranîn yan 
mêzekirin, belkî her girûpek civakî 
yan neteweyek li gor çanda xwe, 
xwe li gel ola ku yek yasa û yek 
pirtûka esmanî heye, hevaheng dike 
û riftarê pêre dike. 

Ji bo rohnbûnek pêtir a vê pirsê di 
pêwendî li gel rolê çand ê di nava 
îdeolojîk û sîstemên berteng de, 
baştirîn û zindîtirîn mînak, 
desthilatdariya 33 saliya Komara 
Îslamî a îranê ye ku bi hemû hewl û 
tepeserî û givaşan, nekariye çandên 
cuda cuda ên netewên îranê 
stûxwarên yasaya yekçandî ku 
rejîma han dibêjê çanda Îslamî ye 
bike, û îradeya xwe bi ser wan de 
bisepîne. Yan ji aliyek din ve, 
ezmûna bi encamgihîştî a vê rastiyê, 
perçe perçebûna îdeolojîka Yekîtiya 
Sovyeta berê ye ku îdeolojîka han 
nekarî çandên cuda di bazneya 
berteng a xwe de yekreng bike û 
berbi yek çandê ve bibe. 

Niha jî cîhan bi giştî di vê qonaxê 
de ye ku li her der mirov ziman, 
meseb, buhayên jiyanê, sunnet yan 
diyardeyên xwe, qabilî guherîn û 
pêşveçûnê dizanin û ji bo pêşkevtina 
van warên jiyanê ku aramî û 
bihevrejiyanê pêk tîne, pêtirî her 
tiştî çand rolek sereke dilîze, çimku 
manayek çarçovedar û berteng a 
sînordar nine, belkî ji bo pêşkevtin û 
pêtir manabexşîn bi jiyanê, her 
mirovek pêşkevtinxwaz rû li karên 
çandî dike û her wek girîngîdana 
saziyên siyasî bi xebatên çandî ji bo 
gihîştin bi mafên xwe bi eşkerayî 
dixûye. 

Li encama vê ezmûnê mirov de 
digîje vê qenaetê ku di pêvajoya 
pêşkevtina çandî de, her yek ji 
qonaxên pêşkevtinan, hizr, riftar û 
kiryarên nûtir ji mirovan re derdixe 
holê û bi ser mirovan de ger 
nexwaze jî, disepîne. 


Ge I da xwîna xwe ji ter' 
Mêr û peya kuştin di ber 
Herdem em in li ceng û şer 
Boyî jiyanek bê keser Navê 
te bû ava jiyan 
Baranî tu ji bo çiyan 
Dilşane pê bav û diyan 
Derkev ji bin perda şevan 

Ey Kurdistan, ey Kurdistan 
Ey Kurdistan, ey Kurdistan... 

Cankurd / 1973 

Guh bidêrin 

Guh bidêrin dengê tenbûr û 
sema 

Bibihîsin sazê baran û çema 
Derd û jana Kurdê bindest 
Qîr û fîxan û xema 
Diweşin mîna pelên zer, 
Ma ji derdê min çima? 
Tova rojê dayî mala 
Rabûye karwanê pala 
Xweşiyar e gel bi ala 
Ma ji tirsa min çima? 

Bad û bahozan dinalin 
Em hemî xêzan û lalin 
Dest û zendên xwe vemalin 
Kes ji bindesta nema 
Cejna Nûroj û bihar e 
Agirê Kawa li dar e 
Rêberê gel her şiyar e 
Ma ji tirsa min çima? 
Leşkerê Kurdan bi hêz e 
Lawî Kurdan tev li rêz e 
Herwekî reşba dilîze 
Ma ji tirsa min çima? 


1974 

Malpera: welatperwer 

300 kesên pêwendîdar bi narkotîkê 

di îranê de li benda îdamê ne 


Ebas Ceiferiyê Dolet Abadî, 
dozgerê giştî yê Tehranê bas ji 
derkirina hukmê îdamê ji bo 
300 qaçaxçiyên madeyên 
bêhişker kir. 

Eve jî li halekê de ye ku Komara 
Îslamî bi xwe sebebkarê sereke yê 
belavkirin van madeyan û 
bengdarkirina xelkê di îranê de ye 
û ji riya spaha pasdaran ve jî 
tiranzîta wê bo derve dike, lê em 
dibînin ku zû kesên belengaz û 
binav qaçaxçî digre û îdam dike û 
dixwaze weha nîşan bide ku li dijî 
narkotîkê xebatê dike. 

Di nava wan 300 kesan de kesên 
weha hene ku tenê 30 girem 
Hiroyîn li destê wan de hatiye 
girtin. 

Ji yekemîm meha sala 2011'an ve 
bi dehan kes bi vê tawanê hatine 
îdamkirin. 

Temenê bikahîneran her roj 
dadikewe 

Pêka vê siyaseta rejîmê, niha 
beşek ber bi çav a xelkê îranê tûşî 



îtiyadê hatine û ya herî karesatbar ev e 
ku niha jiyê bikarhîneran hatiye xwar, û 
gelek nûciwan û zarokên qutabxaneyan jî 
tûş bûne. Li vê derheqê de endamekî 
Komîsyona Tendurustî û dermanî yê 
Parlementoya îranê ragehand: " Mixabin 
bi sedema kêmkariyên me, niha heta 
qutabiyên qonaxa nawendî jî madeyên 
hişber bikar tînin. 


Rûniştina bi jinên bêhicab re çawa ji 

canê dijî bêhicaban re xweş tê!! 



Wezîr - terorîstê rejîma Iranê yê dijî 
bêhicaban li sefera nivîşkan a xwe bo Bulîviyê 


li navbera jinên 
bêhicab de rûnişt. 

Wusa xuyaye ku ji 
canê wî xweş hatiye û 
derbasbûya xwe ji bîr 
kiriye. 

Kurt û kurmancî ji 
wan re helal û ji xelkê 
re heram e. 

Ew tawanbar e ku li 
teqîna li bajarê Boinos 
Ayrisa Arjantînê de 
dest hebûye, lewra 
navbirî ji aliyê 
"înterpol"ê ve tê 
teiqîbkirin. 


Çiyagerekî din ê Kurd hilkişiya ser 

çiyayê herî bilind ê cîhanê 



Çiyagerê Kurd, Hemîd Dêhqan, roja 
Pêncşemî, 19 f ê Gulanê, hilkişiya ser çiyayê 
Êwêristê û xwe gihand bilindtirîn kopika wî 
çiyayî ku bilindiya wê digîje 8848 metroyan. 


Hemîd Dêhqan xelkê 
bajarê Sinê de, bi bê 
mifahstandin ji oksîjinê, 
bo bîranîna çiyagerê bi 
nav û deng yê Kurd, 
Mihemed Hewraz û bo 
zarokên tûşbûyî bi 
nesaxiya penceşêrê li 
Kurdistanê, xwe 
gehande kopika 
bilindtirîn çiyayê 
cîhanê. 

Hemîd Dêhqan, roja 
Sêşemî, berwar 31'ê 
Gulanê, tevî pêşwaziya 
germ a hevwelatiyan, 
werzişdost û çiyagerên 
Kurdistanê ve bi 
silametî vegeriya cih û 
warê xwe. 


Saziya tendurustiya cîhanî serjimêriya 

qurbaniyên cixarekêşanê eşkere dike 


Saziya tendurustiya Cîhanî 
ragehand ku tê texmîn kirin, 
îsal bi egera cixarekêşanê 6 
milyon kes canê xwe ji dest 
bidin ku 6oo hezar kes ji wan 
cixarekêş ninin, ew yek 
nîşaneya vê ye ku 
deshilatdariyan tu hewlek bo 
kêmkirina zirara cixarê 
nedane. 

Saziya Tendurustiya Cîhanî 
(WHO) eşkere kir ku bandorên 
nerênî ên cixarekêşanê piştî 
borîna demek dirêj derdikevin. 
Salê hejmara kesên ku bi egera 
cixarekêşanê canê xwe ji dest 
didin li zêdebûnê de ye, herwha tê 
pêşbînîkirin ku heya sala 2030'î 
hejmara ên ku bi sedema 
cixarekêşanê canê xwe ji dest 
bidin, bigîje 8 milyon kesî. 

"WHO"ê daxwaz ji 
deshilatdariyan kiriye ku 
peymannameya qedexekirina 



cixarekêşanê wajo bikin. Herweha 
hişdarî daye ku heke bi vî awayî 
xemsarîhebe eva li sedsala 21'an 
de hejmara wan kesên ku bi egera 
cixarekêşanê canê xwe ji dest didin, 
bigîje yek milyard kesî. Eva jî di 
demekê de ye ku li sedsala borî de 
tenê 100 milyon kesî canê xwe ji 
dest da. 


Serdozgerê giştî ê welat wek dadwerê 

herî dijî jin yê cîhanê hate hilbijartin 



Muhsinîyê Êjêî serdozgerê giştî 
ê welat wek dadwerê herî dijî jin 
ê cîhanê xelata navnetewî ya 
batom (çomaq)êwergirt. 


Saziya pêwendiyên cîhanî ê jinan 
ku hemû salê baştirîn û xiraptirîn 
dadwerê cîhanê di warê bandora 
erênî û nerênî ya dengdanên wan di 
warê dadperweriya zayendî de 
hildibjêre, di daxûyaniya xwe ya 
çapemeniyê de, amaje bi vê yekê 
kiriye ku: "Xelata batomê bi Dîwana 
Bilind a Welat tê dan, jiber ku 
biryara telaqê ji jinê wergirtiye heta 
heke mêrê wî jinek din jî anîbe". 

Ji bilî serdozgerê giştî yê Tehranê, 
23 dadwerên din jî ji welatên cur bi 
cur bo vê xelatê hatibûn 
berbijarkirin. 


"Luna" yekem robota jin e ku 

karên di mal de encam dide 


Di vê serdemê de 
robot zirarê digehîne 
wan jinên ku wek 
xizmetkar di nav 
malan de kar dikin, 
jiber ku cure robotek 
hatiye çêkirin ku wek 
jinan dikare 
karûbarên di nav malê 
de birêve bibe. 

Kompaniya bi navê 
"Schultze Works” 
yekemîn robota jin bi 
navê "Luna” çê kir ku li 
heyamek nêz de dikare 
karûbarên nav malê de 
birêve bibe. 


tynamics Luna 
teWORKS designstudio 



"Luna” ji riya programek taybet û bi nirxek 
navincî ve karûbarên nav malan de wê 
birêve bibe. 

Ew robot bi teknîkek gellek pêşketî û 
rûyekî ciwan û balkêş hatiye avakirin. 






















